Самарқанднинг "Янгибозор"идаги савдогарлар куйиб қолди\n23 октябр 2021, Тошкент вақти: 16:27\nГазлама расталарининг ëниши оқибатида¸ савдогарларнинг ўнлаб минг доллар зарар кўргани айтилмоқда.\nСамарқанд марказидаги “Буюк ипак йўли” кийим-кечак бозорида содир бўлган ёнғин оқибатида 200 га яқин савдогарнинг ҳар бири 10 миллиондан 100 миллион сўмгача зарар кўрди. Атайлаб уюштирилгани тахмин этилаëтган бу ëнғин юзасидан шаҳар ИИБ жиноий иш очишга шошилмаëтир.\nСамарқанддаги “Буюк ипак йўли” кийим-кечак бозорини оддий аҳоли “Янгибозор” дея атайди.\n“Янгибозор”да 29 октябрдан 30 октябрга ўтар кечаси содир бўлган ёнғин натижасида одамларга шикаст етмаган, бироқ қимматбаҳо газлама расталаридан иборат 165 та раста ва бозор ёнида жорий йилда қурилган 10та янги дўкон ёниб битган.\nСамарқандлик 44 ёшли Гулнора опа ҳам "Янгибозор"да савдо қилиб келган. Гулнора опанинг микрофонга гапирмаслик шарти билан айтишича, ёнғин натижасида унинг тахминан 60 миллион сўм атрофидаги газламалари ёниб кул бўлган.\nЁнғиндан кейин Гулнора опанинг қон босими ошиб, айни пайтда уйида кўрпа- тўшак қилиб ётибди.\n“Товарларим ҳаммаси қимматбаҳо эди. Ҳеч нарса қолмаган. Кўриб¸ юрагим тўхтаб қолай деди. Зарар кўрганларга ҳеч ким ёрдам бермас экан. Ҳокимиятга айтсак¸ эшитишни ҳам исташмади”, дейди йиғи аралаш Гулнора опа.\nОзодлик илтимосига кўра ёнғин тафсилотларини ўрганган самарқандлик манбанинг айтишича, зарар кўрган савдогарларга ҳеч қандай товон пули берилмайди.\n- Ким энди компенсация беради? Страховка бўлмаса, булар хусусий мулк эгалари бўлса. Бунақа катта миқдордаги пулни ким тўлай олади? Бозор ëнганда у ердаги катта миқдордаги товар¸ бойликлар ëнган. У ерда фақат қимматбаҳо материаллар сотилади экан. Аëлларнинг кўйлаклари ҳар бир метри 100 долларгача бор экан. У ерда ҳар бир сотувчининг 10 миллиондан 100 миллионгача (4500 дан 45 минг долларча АҚШ доллари) моллари бўлган. Ёнғин шаҳар аҳолисига ҳам, одамларга ҳам катта моддий зарар етказди. Мен ҳозир Янгибозорда савдо қилган икки-учта савдогарларга телефон қилдим. Биттаси қусаяпти, мазаси йўқ. Иккитасининг қон босими кўтарилган экан, гапиришга ҳолати йўқ, дейди самарқандлик манба.\nАйни пайтда¸ ёнғин сабаблари борасида турли хил тахминлар келтирилмоқда.\nСамарқандлик ҳуқуқ фаоли Комилжон Ашуровга кўра, моллари куйган савдогарлар бозорга қасддан ўт қўйилганини тахмин қилишмоқда.\n- Бозор куйишидан олдин бир неча марта шаҳар ҳокими келиб “Йиғиштиринглар ишларингизни. Бу ерларни бузиб раста қиламиз” деб гап қилганига анча норозиликлар бўлган. Ўша ерда жанжаллар бўлган. Ëнишдан олдин ҳам, ëнгандан кейин ҳам жанжаллар бўлган. Нимага деганда¸ кўпларининг 15 миллион, 70 миллионлик маҳсулотлари куйиб кетганда. Бозорда ишлайдиганлар, атрофида борди-келди қиладиганлар гумон қилаяптиларки, шунча йилдан бери куймадию, мана шу жанжаллардан кейин бир кечада шундай ëниб кетди¸ деган гапни айтишаяпти. Бехосдан куйиб кетганига ҳеч ишонмаяптилар, дейди Комилжон Ашуров.\nСамарқандлик мустақил манба эса, бозорга ўғрилар тушиб, кейин унга ўт қўйганлари бўлиши мумкин деган тахминни келтиради.\n- Бир машина молни ўғирлаб, бозордан чиқариб, қоровулни маст қилиб, ўт солган деган гап бор. Битта бозор ходими айтадики, “клиентларимиз хавфсизликка амал қилишади. Светдан ëнса, бунча жой бирданига ëниб кетмайди” деди. Бироқ энди буни тергов аниқлайди, дейди самарқандлик манба.\nАйни пайтда “Буюк ипак йўли” бозоридаги ёнғин факти юзасидан дастлабки суруштирув ишлари олиб борилаяпти.\nСамарқанд шаҳар Ички ишлар бўлими ходимига кўра, ҳали ёнғин бўйича жиноий иш очилмаган.\n- УВД дан Ғозиев деган терговчи ишни олиб бораяпти.\nОзодлик: Иш очилдими ëки йўқми?\n- Ҳали у номаълум. Уни текшириб кўриб, кейин иш очади, деди Самарқанд ИИБ ходими.\n"Янгибозор"да савдо қилган Гулнора опа ҳам бозорга қасддан ўт қўйилган деган тахминга қўшилишини айтади. Унга кўра, шаҳар мутасаддилари "Янгибозор"даги савдогарларни кўчириш тараддудида бўлиб, бир неча бор савдогарлар кўчишни истамасликларини айтиб жанжал ҳам қилишган.\n"Янгибозор"даги ёнғин тафсилотларини мустақил ўрганган Комилжон Ашуров айни пайтда ёпилган бозор, кейинчалик ҳам ишга тушмаслиги мумкинлигини айтади.\n- Тошкентдан комиссия ҳам келиб кетган. Ҳозир бир махсус гуруҳ тузилган. Уларнинг айтишича, икки ойгача, то текширувлар бўлгунча бозор ëпилган. Икки ойдан кейин ҳам ёнғин баҳона¸ прилавкада савдо қилишга йўл қўймаса керак. Нимага деганда¸ бир йилдан ошиқроқ вақтдан бери “чиқинглар, бўшатинглар” деган гаплар бор эди ҳокимият томонидан. Ҳокимият томонидан бозор территориясида бир неча юзта замонавий расталар қурилди. Ўшаларнинг таннархи 40 миллионгача дейди. Улар “Битта-битта сотиб олиб ёки арендага ишланглар” деяпти. Биз суҳбат қилган тадбиркорлардан “Нимага ўтмаяпсизлар?” деб сўрасак, “Бизга тўғри келмайди. Даромад қила олмаймиз. Нимага деганда таннархи қиммат” дейишди. Анча бўлди янги расталар қурганига. Уни ҳеч ким олмаяпти. Мақсад савдогарларни "Янгибозор"дан чиқариш эди. Мана ёнғин яхши баҳона бўлди, дейди Комилжон Ашуров.\nСамарқанд шаҳар хокимлиги билан боғланганимизда, хокимлик вакили айни пайтда бозорда таъмирлаш ишлари бораётганини ва уни ёпиш режаси йўқлигини айтди.\n- Особий комиссиямиз бор. Одамлар ишлаяпти. Реконструкция бўлаяпти. Лекин тўхтатиш ëки уни ёпиш ҳақида гап бўлиши мумкин эмас, дейди Самарқанд шаҳар хокимлиги вакили.\nСамарқанд шаҳар хокимлиги вакили бозор билан боғлиқ бошқа саволларимизга жавоб беришни истамади.\nАйни пайтда ёпиб қўйилган “Янгибозор” янги йилдан кейингина ишга туширилиши айтилмоқда.


Янги туманлар чегаралари тасдиқланди\nВилоят маслаҳатининг олтинчи чақириқ навбатдан ташқари йигирма еттинчи сессиясида Туркистон вилоятининг яқинда бўлиниб, қайта ташкил қилинган Жетисай, Мақтаарал, Келес, Сариоғоч туманларининг чегаралари тасдиқланди.\nСессияда қатнашган вилоят ҳокими Жансейит Туймебаев Элбошимизнинг қўллаб-қувватлаши натижасида икки туманнинг бўлиниши аҳолиси зич жойлашган ҳудуд учун катта аҳамият касб этишини таъкидлади.\n– Ўтган ҳафта Ҳукумат мажлисида туманларнинг чегараларини тасдиқлаш тўғрисидаги тавсиямиз қабулланиб, бугун вилоят маслаҳатининг сессиясида тасдиқламоқдамиз. Бу борада тегишли ишлар олиб борилди. Қайта ташкил қилинган Сариоғоч туманининг ҳудуди 417 минг гектар, Келес туманиники 345 минг 129 гектар, Жетисай туманининг майдони 104 минг 600 гектар, Мақтаарал туманининг ҳудуди эса 80 минг 760 гектардан иборат. Шунга мувофиқ, туман ҳокимларига тегишли ишларни юритишни топшираман, – деди вилоят ҳокими.\nШунингдек, минтақа раҳбари вилоят маркази – Туркистон шаҳрига кўчиш бўйича ишлар қизғин юритилаётганини айтиб, сентябрь ойида барча бошқармалар кўчишини маълум қилди. Бунинг учун июль, август ойларида ҳокимликка қарашли идоралар ва маслаҳат девони жойлашадиган бинолар тайёрланади.\nСессияга якун ясаган вилоят ҳокими юқорида қайд этилган ишларни биргаликда бажариб, кўчиш ишларида барчани фаоликка чақирди.\nСессияда бир гуруҳ халқ ноиблари “Астанага – 20 йил” байрам ва “Вилоятга кўрсатган хизмати учун” медали билан тақдирланди. Улар сафида Серикжан Сейтжанов, Есей Ўркен, Асет Қайипбеков, Қайрат Сапарбаев, Мурат Тўлтебаев, Қайрат Сулейменов, Бекасил Тўлендиевлар бор.\nВилоят ҳокимининг Фахрий ёрлиғи Зуппархон Чолдонов, Рабиға Қуатбекова ва Айнаш Сатиеваларга топширилди.\nХуршид ҚЎЧҚОРОВ, 2018-07-12, 15:58 245


ЖУМУЪА ОДОБЛАРИ — XUTBA.UZ\n05 04 2019 - 7:25 / - Хутба\n«Жумуъа» сўзи арабча бўлиб, «жамлаш» деган маънони англатади. Чунки бу кунда мусулмонлар жамланиб, жума намозини укийдилар. Жума куни инсоният тарихида ўnа муҳим ходисалар бўлиб ўтган. Буларни эслаш, улуғлаш, улуғ неъмат деб билиш учун хам бу кун байрам қилинади, тўпланиб ибодат, дуо, зикр ва илтижолар адо этилади.\n«Эй иймон келтирганлар! Жумуъа куни, намозга нидо қилинган пайтда Аллоҳнинг зикрига шошилинг ва савдони қўйинг. Агар билсангиз, ана шу ўзингиз учун яхшидир» (9-оят).\nБу ояти карима жума намозининг фарзлигини таъкидлаб келгандир.\n«Қуёш чиққан куннинг энг яхшиси жума кунидир. Унда Одам халқ қилинди. Унда у жаннатга киритилди. Унда у жаннатдан чиқарилди. Қиёмат ҳам фақат жумуъа куни қоим бўлур», дедилар».\nАбу Довуд қуйидагиларни зиёда қилган:\n«Унда унинг (Одамнинг) тавбаси қабул қилинди. Унда у вафот қилди. Унда қиёмат қоим бўлур. Жумуъа куни хамма жониворлар тонг отгандан то қуёш чиққунча (қиёмат) соатини қўрқинч ила кутиб турурлар. Фақат жин ва инс бундан мустасно».\nХафта кунларининг улуғи, мискинларнинг хажи бўлмиш жума кунининг одоблари, жумладан, қуйидагилардан иборат:\nЖумуъага тайёрланиш олдиндан, пайшанба кунидан бошланади.\nПокиза кийимлар ва сепиладиган хушбуйликлар тайёрланади. Қалб дунё ташвишларидан фориғ қилиниб, зикр ва ибодатга ҳозирланади. Жума кечаси (яъни пайшанба кунги кечада) зикр, тиловат, тавба ва истиғфорлар қилиниб, нафл намозлар адо этилади.\nЖумуъа куни ният билан ғусл қилинади.\nҲафса розияллоҳу анҳодан ривоят қилинади:\n«Набий соллаллоҳу алайҳи васаллам: «Ҳар бир эхтилом бўлувчига жумага бориш лозимдир. Чар бир жумага борувчига ғусл лозимдир», дедилар».\nАбуДовуд ва Насаий ривоят қилганлар.\nЖумуъага борувчи ҳар бир киши ғусл қилиб бориши лозим.\nЧунки кўпчилик жамланадиган, бирга ваъз-насиҳат эшитиб, намоз ўқийдиган жойга ҳамма ғусл қилиб-покланиб бормаса, турли ҳидлар тарқаб, нохуш ҳолат юзага келади.\nЖумуъа учун умумий шахсий озодалик ишлари урнига қўйилади.\nСоч олдирилади, тирноклар қискартирилади, хушбуйликлар сепилади ёки суртилади ва энг яхши, тоза кийимлар кийилади.\nСалмон Форсий розияллоҳу анҳудан ривоят қилинади:\n«Ким жума куни ғусл қилиб, иложи борича покланиб, ўз мойидан, уйидаги хушбўйлардан суртиб, сўнгра чиқиб», икки кишининг орасини ёрмай (жой топиб) ўзига битилган намозни ўқиса ва имом гапирганда жим туриб қулоқ солса, албатта, унинг ўтган жумадан бунисигача бўлган нарсалари мағфират қилинади», дедилар».\nЖумуъага эртароқ, сокинлик ва виқор билан, тавозе ва хушуъ билан, Аллоҳ таолонинг амрини адо этиш ниятида, мағфирати ва розилигига эришиш орзусида борилади.\nЖумуъа намозига борган шахс масжидга одоб билан киради. Ўтирган одамларнинг елкасини туртмайди, олдиларидан ўтмайди, қаерда бўш жой топса, ўша ерга жойлашади. Имкони борича маърузачига яцинроц бўлишга ҳаракат қилади.\nЖим ўтириб маърузачига қулоқ тутади. Маърузани диққат билан эшитиб, ундан ибрат ва фойда олишга ҳаракат қилади. Ҳеч ким билан гаплашмайди.\n«Жумуъа куни имом хутба килаётганида, ўз шеригингга «Жим тур!» десанг, батахқиқ беҳуда иш қилган бўласан», дедилар».\nМаъруза бўлаётганда қўлларни қимирлатиш, тасбеҳни ўйнаш, жойнамозни тўғрилаш каби ҳаракатларни қилиш мумкин эмас.\nМаъруза булаётганда ҳадеб қимирлаш, оёкларни кучоқлаб ўтириш, эснаш каби ҳолатларга йўл қўймаслик керак.\nЖумуъанинг фарзидан олдин ва кейин тўрт ракъатдан суннат намоз ўқилади.\nЖумуъа куни ният билан Каҳф сурасини тиловат қилишга одатланиш керак.\nҲофиз Абу Бакр ибн Мурдавайх, Ибн Умар розияллоҳу анҳумодан ривоят қилган ҳадисда Расулуллоҳ соллаллоҳу алайхи васаллам:\n«Ким «Каҳф» сурасини жумуъа куни ўқиса, киёмат куни унинг қадами остидан нур чиқиб, осмону фалакни ёритади ва унинг икки жумуъа орасидаги хатолари кечирилади», деганлар.\nЖумуъа куни Расулуллоҳ соллаллоҳу алайҳи васалламга салавот айтиш кўпайтирилади.\nЖумуъа куни илм мажлисларида ҳозир булиш ҳам жуда фазилатли амалдир.\nЖумуъа куни Аллаҳ таолонинг зикрини қилиш, турли нафл ибодатларни адо этиш ва савобли ишларни қилиш яхшидир.\nЖумуъа куни дуо қабул бўладиган вақт борлигини унутмай, ўша соатда кўпрок, дуода бўлишга ҳаракат қилиш лозим.\nБунинг учун дуони кўпайтириш керак. Ушбу соат ва унинг пайти ҳақида ҳам турли мулоҳазалар бор. Баъзилар бу соат олтмиш дақиқа вақтни ўз ичига олган табиий соатдир, дейдилар. Бошқалар эса, уларга хилоф равишда, бу соатдан мурод озроқ вақтдир, дейишади. Ўша соатда қайси бир мусулмон намоз ўқиб, дуо қилиб турган бўлса, Аллоҳ таоло ўша банданинг сўраган нарсасини албатта беради. Шунинг учун жума куни доимо ибодат ва дуо билан машғул бўлиш керак.\n«Расулуллоҳ соллаллоҳу алайҳи васаллам жумуъа кунини зикр килдилар ва:\n«Унда бир соат бор, кай бир мусулмон банда ўша соатда туриб, намоз ўқиса-ю, Аллоҳдан бирор нарса сўраган ҳолида тўғри келса, албатта, У Зот унга ўшани бергай», дедилар ва қўллари билан ўша(соат)ни озайтириб кўрсатдилар».\nЖумуъа намози ўқиб бўлингунча сафарга чиқиш макруҳдир.\nЖумуъа куни ёлғиз ўша куннинг рўзасини тутиш макруҳдир.\nИжтимоий одоблар китобидан\nҲадис ва Ҳаёт китобидан савол жавоблар


Google Android’нинг янги талқинини кўрсатди\n12:55 / 10.03.2016\nАмерика компанияси Google Android мобиль операцион тизимининг янги талқинини дастурчилар учун тақдим этди. Android N’нинг тақдимоти тегишли сайтда жойлаштирилган.\nЭнг катта ўзгаришлардан бири бу бир вақтнинг ўзида кўпгина вазифаларни бажариш имконияти, яъни фойдаланувчи бир қанча дастурларни ҳар хил ойналарда ишлатиш мумкин. Бундан ташқари, тизим «суратдаги расм» режимини, яъни видеороликни алоҳида кичик ойнада кўриш хусусиятига эга бўлади.\nШунингдек, хабарлар панелида ҳам ўзгаришлар бўлиб, энди фойдаланувчилар бошқа менюларни очмасдан хабарларга панелнинг ўзида жавоб бериши мумкин. Қўшимча равишда дастурчилар энди бир дастурнинг хабарларини бирлаштиришлари ҳам мумкин бўлади.\nДастурчилар Google Nexus қурилмаларига янги тизимни ўрнатиб кўришлари мумкин, лекин охирги талқингача бешта альфа- ва бета-талқинлар чиқарилади. Фойдаланувчилар учун тизим йилнинг учинчи чорагида тақдим этилади.


Помпео “Толибон” билан тинчлик шартномасини имзолашдан бош тортди - 05.09.2019, Sputnik Ўзбекистон\n“Толибон” ҳаракати вакиллари АҚШ бош котиби Майк Помпео “Афғонистон ислом амирлиги” билан битимни имзоланиши хоҳламоқда. 05.09.2019, Sputnik Ўзбекистон\n13:24 05.09.2019 (янгиланди: 13:26 05.09.2019)\n© Sputnik / Алексей Витвицкий / Фотобанкка ўтишГоссекретарь США Майк Помпео\n“Толибон” ҳаракати вакиллари АҚШ бош котиби Майк Помпео “Афғонистон ислом амирлиги” билан битимни имзоланиши хоҳламоқда.\nТОШКЕНТ, 5 сен – Sputnik. АҚШ бош котиби Майк Помпео Афғонистонда тинчлик ўрнатиш шартномасини имзолашдан бош тортди.\nTime журнали хабарида айтилишича, “Толибон” ҳаракати Помпео “Афғонистон Ислом амирлиги” билан битимни имзолашини талаб қилди, толиблар 1996 йилда мамлакатни катта ҳудудини босиб олишгандан кейин бу номдан фойдаланишни бошлади.\nҚисман тан олинган Афғонистон Ислом Амирлиги давлати 1996-2001 йилларда АҚШ ва унинг иттифоқчиларининг ҳарбий аралашуви натижасида “Толибон” режими ағдарилгунга қадар мамлакатнинг катта қисмида мавжуд бўлган.\nАфғон расмийларининг сўзларига кўра, бундай ҳужжат имзоланса “Толибон”нинг қонуний сиёсий ташкилот сифатида де-факто тан олинишини англатади.\nИлгари Помпеонинг ўзи, агар АҚШ президенти Доналд Трамп ва бошқа барча томонлар ушбу ҳужжатни маъқулласа, Афғонистондаги можарони ҳал этиш бўйича келишувни имзолашини айтганди.


Акробатика (юн. akrobotes —оёқ учила юраман, юқорига чиқаман)— 1) гимнастика шаклидаги жисмоний машқлар тури. 2) сакраш, спорт ускуналарига таяниб ёки уларсиз мувозанатни сақлаб бажариладиган, куч, эпчиллик намойиш қилинадиган ва бошқа махсус жисмоний машқлар мажмуаси, спорт тури. Спорт Акробатикаси 20-асрнинг 30- йилларида пайдо бўлди. Бу спорт турида сакраш машқлари қуйидагича бажарилади: айланишлар, дўмбалоқ ошишлар, сальто. Бу ҳаракатларни бажарганда спортчи аввало ўз мувозанатини, сўнг шерикларининг мувозанатини сақлаши зарур.\n18-аср охирларидан циркда кенг тарқалди. Асосан, динамик ва статик машқларга бўлинади. Динамик машқлар умбалоқ ошиш, тўнтарилиш, сальто (турган жойда муаллақ ҳолда умбалоқ ошиб, яна ўз вазиятига қайтиш) ҳаракатларидан; статик машқлар турли вазиятда мувозанат сақпаш, чалқанчасига ағдарилиб, гавдани «кўприкча» қилиш каби машқлардан\nиборат. Куч Акробатикаси (қўлда ёки бошда туриш, мувозанат сақлаш), сакраш Акробатикаси (икки ёки ундан ортиқ кишининг сакраши, флик-фляк, сальтомортале, ғилдираксимон сакраш ва б.), елка Акробатикаси (3 кишидан кам бўлмаган ҳолда, улардан бири елкадан елкага сакрайди), комик Акробатика (масхарабозлар гримда чиқиб тасодифан қоқилиб кетгандек бўлиб, томошабинларни кулдиради, дор, тўрник, батут ва манеж устида кулгили машқлар бажаради) ва бошқалар. Акробатика ўйинлари бор. От устида Акробатика (чопиб кетаётган от устида машқлар бажариш) замонавий циркда асосий жанрлардан бири. Ўзбекистон цирк ва эстрада дастурларида Акробатикадан кенг фойдаланилади. Махсус (цирк, театр) ўқув юртларида Акробатика алоҳида дарё сифатида ўқитилади.


Албатта, бундай самимий дил изҳорлари ва холис эътирофлар ҳар биримизнинг қалбимизга ғурур бағишлайди. Ўз навбатида, умрбоқий қадриятларимизни, айниқса, олижаноблик ва бағрикенглик каби инсоний\nфазилатларни асраб-авайлаш масъулиятини зиммамизга юклайди. Ўзини шу табаррук замин фарзанди, деб билган юртдошларимизни буюк келажагимиз йўлида бирлашишга, аждодларимизга муносиб ворислар бўлишга, миллий қадриятлар ва анъаналарни асраб-авайлаб, келгуси авлодларга мерос қилиб қолдиришга чорлайди.\nБоғот тумани Толли бобо масжиди имом-хатиби. в.б\nPrevious Post:“Ўзбекистонда диний-маърифий соҳада амалга оширилаётган кенг кўламли ислоҳотлар” мавзусида ўқув – семинар ўтказилди.


Россия армияси Украинадаги ҳарбий активларини 10 фоизини йўқотди - CNN\nРоссия Украинада ҳарбий техникасини тез йўқотмоқда – CNN\n9 Mart 13:00 Ўзбекистон янгиликлари\nАРМИЯ АҚШ ёъқотишлар РАЗВЕДКА РОССИЯ УКРАИНА\nАҚШ разведкаси маълумотларига кўра, Россия қўшинлари Украинадаги техникасини тез йўқотмоқда.\nИкки ҳафта ичида Россиянинг йўқотишлари ҳарбий активларнинг 10 фоизини ташкил қилмоқда. Бу ҳақда CNN хабар бермоқда.\nАмерика разведка манбаларига кўра, ҳозирда Украинадаги жангларда фойдаланилган Россия ҳарбий активларининг 8% дан 10% гачаси йўқ қилинган ёки яроқсиз ҳолга келган.\nАҚШ разведкаси маълумотларига кўра, икки ҳафталик ҳарбий ҳаракатларда рус армиясининг ёъқотишлари ҳарбий активларнинг 10 фоизини ташкил этди.\nЙўқотилган техникалар орасида танклар, самолётлар, артиллерия ва бошқа ҳарбий мулк мавжуд. Бу ўтган ҳафта разведка хабар қилган йўқотишлардан деярли икки баравар кўп.\nУнинг ҳисоб-китобларига кўра, Россия ўтган ҳафтада 3 % дан 5 % гача ҳарбий техникани йўқотган.


Туркистон шаҳрида Астананинг Нұр-Сұлтан бўлиб ўзгариши катта тантанага сабаб бўлди.\nЕсимхан майдонига тўпланган 10 мингдан зиёд томошабин элимизнинг таниқли эстрада юлдузлари – “Жігіттер” квартети ҳамда Ернар Айдар, Дима ва Дана, Айнур Нурашева, Нуржан Жусипбеков каби маҳаллий хонандаларнинг концерт дастурини томоша қилишди.\nЭстрада юлдузлари туркистонликларга кўтаринки кайфият бағишлаб, шўх куй ва қўшиқларини армуғон этдилар. Тантанага тўпланган томошабинлар пойтахт номининг ўзгариши ҳамда Элбошининг исми шарафланганидан мамнунлигини билдирдилар.\nВилоят оқсоқоллар ҳайъати раиси Жарилқасин Азиретбергенули Буюк Даштнинг марказида жойлашган, Элбошининг ташаббуси билан барпо этилган Астанага Нурсултан Абишули Назарбаевнинг исмини бериб, тарихий шахс обрўсини орттирган тарихий қарорни Туркистон вилояти аҳли ҳам қўллаб-қувватлашини маълум қилди.\nШунингдек, республика ва халқаро оқинлар айтишуви совриндори, “Дарын” ёшлар мукофоти соҳиби Биржан Байтуов ҳам шеърий қутловини йўллади. Хуш кайфият билан байрамда иштирок этганлар қалбида ягона тилак – “Элимиз омон, ҳур Ватанимиз мангу яшйверсин!”.\nТуркистон вилояти ҳокимининг матбуот хизмати, 2019-03-27, 17:32 103


Яна бир тоифа вакилларига устама тўланади\n07.02.2019 10:25 0 877\nЭркин иқтисодий ва кичик саноат зоналарининг раҳбар ходимлари ва мутахассислари меҳнатига ҳақ тўлаш разрядларини тасдиқлаш тўғрисидаги Ҳукумат қарори қабул қилинди. Бу ҳақда «Ҳуқуқий ахборот» канали хабар берди.\nлавозим маошларига 20 фоизли устама ҳақи;\nбюджет муассасалари ва ташкилотлари учун белгиланган меҳнатга ҳақ тўлаш фондининг 15 фоизи миқдорида моддий рағбатлантириш махсус фонди;\nўз вазифаларини виждонан, шунингдек, алоҳида муҳим ва масъулиятли ишларни бажараётган ходимларни меҳнатга ҳақ тўлашнинг икки ойлик фонди миқдорида мукофотлаш ҳамда йилда бир марта меҳнатга ҳақ тўлашнинг ойлик фонди миқдорида моддий ёрдам берилиши белгиланди.\nустама раҳбар ходимлари кичик саноат зоналари\nЖамият 11/09, 13:13\nЖамият 11/09, 12:09\nДоимий иши йўлда ўтадиган ходимларга устама тўланади


Эртапишар картошкани аҳолига етказиб бериш бошланди - 27.05.2022, Sputnik Ўзбекистон\nЭртапишар картошкани аҳолига етказиб бериш бошланди\nВилоятларда плёнка остига экилган эртапишар картошканинг дастлабки ҳосили деҳқон бозорларига етказиб бериш бошланди. 27.05.2022, Sputnik Ўзбекистон\nТОШКЕНТ, 27 май — Sputnik. Фермер хўжаликлари ва аҳоли томорқаларида эртаки муддатларда экилган картошка ҳосили йиғиб олинмоқда. Бу ҳақда Қишлоқ хўжалиги вазирлиги хабар берди. Баҳорда фермер ва қишлоқ хўжалиги корхоналарининг 90 минг гектарлик асосий майдонларига картошка экилди. Шундан Тошкент вилояти Зангиота туманида 850 гектар ер майдонида картошка етиштирилди.Зангиота туман қишлоқ хўжалиги бўлим бошлиғи Шерзод Рахимжоновнинг сўзларига кўра, ҳозирда ҳосил етиштиришнинг муҳим палласи-ҳосилни кавлаб олиш жараёнлари амалга оширилмоқда.Шунингек, Сурхондарё ва Қашқадарёда эртаки муддатларда (февраль-март) экилган картошка майдонлардан дастлабки картошка ҳосилини кавлаб олиш ишлари давом этмоқда. Бундан ташқари Самарқанд ва Тошкент вилоятларида қисман картошка кавлаш ишлари бошланган.2022 йил ҳосили учун барча тоифа хўжаликларида 243 минг гектар майдонда картошка экилиши кутилмоқда.Ҳозиргача жойлардан олинган таклифларга асосан фермер ва қишлоқ хўжалиги корхоналарида 153 минг гектар майдонда картошка етиштирилиши белгиланди.Маълумот учун, ушбу мавсумда Ўзбекистон далаларида жами 240 минг гектарга яқин майдонда картошка экилган. Ундан 115,5 минг гектари - асосий экин майдонлари, 90 минг гектари - деҳқон ва фермер хўжаликлари ерлари, 30 минг гектари - такрорий экин майдонлари ҳамда 7,3 минг гектари - боғ-ток қаторлари орасида. Мавсум охирида жами 4,1 млн тонна картошка ҳосилини олиш кутилмоқда. Бугунги кунда Ўзбекистонда картошка нархи ўртача деб баҳолаш мумкин. Хусусан деҳқон бозорларида 1 кг картошканинг нархи 3000 – 8000 сўмни ташкил этмоқда. Бу нарх аксарият давлатлардаги картошка маҳсулотларига нисбатан паст. Масалан, Грузиядан 936 сўмга, Россиядан 604 сўмга ва Белорусиядан 162 сўмга арзон. Лекин Молдова (1275), Польша (2048), Тожикистон (3153), Украина (2822) давлатларида картошка янада арзон.\n© Минсельхоз УзбекистанаКартошка новый урожай\n© Минсельхоз Узбекистана\nВилоятларда плёнка остига экилган эртапишар картошканинг дастлабки ҳосили деҳқон бозорларига етказиб бериш бошланди.\nТОШКЕНТ, 27 май — Sputnik. Фермер хўжаликлари ва аҳоли томорқаларида эртаки муддатларда экилган картошка ҳосили йиғиб олинмоқда. Бу ҳақда Қишлоқ хўжалиги вазирлиги хабар берди.\nБаҳорда фермер ва қишлоқ хўжалиги корхоналарининг 90 минг гектарлик асосий майдонларига картошка экилди. Шундан Тошкент вилояти Зангиота туманида 850 гектар ер майдонида картошка етиштирилди.\nКартошка новый урожай\nЗангиота туман қишлоқ хўжалиги бўлим бошлиғи Шерзод Рахимжоновнинг сўзларига кўра, ҳозирда ҳосил етиштиришнинг муҳим палласи-ҳосилни кавлаб олиш жараёнлари амалга оширилмоқда.\n“Май ойининг дастлабки кунларида 1 гектар пленка остига экилган картошкалар ковлаб олинди. Уларнинг ўртача 25 тоннаси бозорга чиқарилди. Июнь ойида 1,5 гектар очиқ майдонларга экилган картошкаларни ковлашни бошлаймиз”, дейди аграном Абдуғоффор Вахобов.\nШунингек, Сурхондарё ва Қашқадарёда эртаки муддатларда (февраль-март) экилган картошка майдонлардан дастлабки картошка ҳосилини кавлаб олиш ишлари давом этмоқда. Бундан ташқари Самарқанд ва Тошкент вилоятларида қисман картошка кавлаш ишлари бошланган.\n2022 йил ҳосили учун барча тоифа хўжаликларида 243 минг гектар майдонда картошка экилиши кутилмоқда.\nҲозиргача жойлардан олинган таклифларга асосан фермер ва қишлоқ хўжалиги корхоналарида 153 минг гектар майдонда картошка етиштирилиши белгиланди.\nМаълумот учун, ушбу мавсумда Ўзбекистон далаларида жами 240 минг гектарга яқин майдонда картошка экилган. Ундан 115,5 минг гектари - асосий экин майдонлари, 90 минг гектари - деҳқон ва фермер хўжаликлари ерлари, 30 минг гектари - такрорий экин майдонлари ҳамда 7,3 минг гектари - боғ-ток қаторлари орасида. Мавсум охирида жами 4,1 млн тонна картошка ҳосилини олиш кутилмоқда.\nБугунги кунда Ўзбекистонда картошка нархи ўртача деб баҳолаш мумкин. Хусусан деҳқон бозорларида 1 кг картошканинг нархи 3000 – 8000 сўмни ташкил этмоқда. Бу нарх аксарият давлатлардаги картошка маҳсулотларига нисбатан паст. Масалан, Грузиядан 936 сўмга, Россиядан 604 сўмга ва Белорусиядан 162 сўмга арзон. Лекин Молдова (1275), Польша (2048), Тожикистон (3153), Украина (2822) давлатларида картошка янада арзон.


Энг бой инсон – oliymahad.uz\nИймон эътиқодли кишининг шукроналик, сабр-бардош ва қаноат туйғуси ўз-ўзидан унинг хулқ-атворда, шахс сифатларида ва оилавий муносабатларида қанчалик акс этиши, исбот талаб қилинмайдиган ҳақиқатдир.\nАлишер Навоий ҳазратлари асарларида келтирилган қаноат, шукр сўзларининг мазмун-моҳиятига аҳамият берсак, нақадар гўзал ҳолатда васф қилинганига гувоҳ бўлишимиз мумкин. Мисол учун, “Маҳбубул–қулуб” асарида “Қаноат шундай бир чашмаки, унинг суви ҳеч қачон қуримайди, бир хазинаки, сарф этган билан камаймайди. Шундай бир зироатгоҳки, уруғидан иззат ва шафқат ҳосили унади. У гўё бир дарахтки, унинг шоҳида ҳурмат меваси пишади…”– каби фикрларини баён этган. Мутафаккир инсондаги иродани қаноатга ўхшатади, уни сабрли бўлишга чорлайди.\nМуқаддас динимиз таълимотларида қаноатли бўлиш борасида келган илоҳий ўгитларга қулоқ солсак.\nقال النبي – صلى الله عليه وسلم -: وَارْضَ بِمَا قَسَمَ اللهُ لَكَ تَكُنْ أَغْنَى النَّاسِ\n“Ризо” (яъни берилган нарсаларга розилик) аччиқланиш ва ғазабланишнинг акси демакдир. Имом Муслим саҳиҳ тўпламида келтирилган ҳадиси шарифда бу маъно Расулуллоҳ соллаллоҳу алайҳи васалламнинг: “أَعُوذُ بِرِضَاكَ مِنْ سَخَطِكَ” “(Аллоҳим) Сенинг розилигинг ила ғазабингдан паноҳ сўрайман” дея ўргатган дуоларида ўз тасдиғини топган. Бошқа бир ҳадиси шарифда Ул Зот шундай дейдилар:\nإن الله إذا أحب قوما ابتلاهم، فمن رضي فله الرضا، ومن سخِط فله السَّخَط\n“Аллоҳ таоло агар бир қавмни яхши кўрса, ўша қавмни (мусибат ила) имтиҳон қилади. Кимда ким (бу қисматга) рози бўлса, (қиёмат кунида) унга ҳам розилик бордир. Кимда ким (бу қисматга) ғазаб қилса (қиёмат кунида) унга ҳам ғазаб бордир” (Имом Термизий ривояти).\nУламоларимиз берилган нарсаларга розиликка қуйидагича: “Ризо – қалбнинг Парвардигор ихтиёрига таскин топмоғидир” деб таъриф берилган бўлса, яна бошқа бир таърифда “Ризо –тақдирнинг аччиқлиги сабабидан ҳам қалбнинг хурсанд бўлишидир”, дейилган. Бошқа олимлар: “Ҳар қандай ҳукмни хурсандчилик ила қарши олиш”, яна бир таърифда эса “Ҳар қандай ҳукм ўқилганда ҳам жазавага тушмаслик – ризодир” деб келтирилган.\nРозилик таслим бўлиб қўл қовуштириш эмас. Чунки аслида таслим бўлиш дегани бу – мағлубиятга учрамоқ ва мақсадга эришиш учун жидду жаҳд қилмасликдир. Ҳақиқий розилик бўлса, мақсадга етишиш учун бор имкониятни ишга солиш, мабодо эриша олмаса, ана шунда ҳеч қандай жазавага тушмасдан, ғазабланиб, аччиқланмасдан Аллоҳ таоло тақсимлаб берганига рози бўлишдир. Бу айни турмуш қуриб фарзанд кўра олмаган, дардга чалиниб шифо топа олмаётган, Аллоҳ таолонинг тақдири ила фақирлик, ҳоли тангликка учраб қанча ҳаракат қилса ҳам бундан қутула олмаётган кишиларнинг розилигидир.\nҚуйида Аллоҳ таоло ёзиб, тақдир қилган нарсаларга рози бўлишдек сифат ила зийнатланишнинг шундай мартабалари келадики, натижада қалб доимий сурурни, нафс муқаррар неъматлар ҳиссини туя бошлайди.\nАбдулвоҳид ибн Зайд айтади: “Розилик – Аллоҳ таолонинг улуғ эшиги, дунё жаннати (энг буюк неъмати) ва обидлар чироғидир”.\nАбу Абдуллоҳ Баросий айтади: “Кимга розилик инъом этилган бўлса, фазилат даражаларнинг энг юқорисига етишибди”.\nАбу Усмон Ҳайрий: “Қирқ йилдан буён Аллоҳ таоло мени мен ёмон кўрган ҳолга ташламади ва ўша ҳолатдан мени мен ғазабланадиган бошқа бир ҳолга кўчирмади” (яъни ҳар қандай ҳолда ҳам мен норизо бўлмадим, ёмон ҳам кўрмадим, ҳеч қачон ғазабланмадим).\nАлқама розияллоҳу анҳу:\n“Ким Аллоҳга иймон келтирса Аллоҳ унинг қалбини ҳидоятга бошлайди” ояти борасида шундай дейди: “Бу кишига етган мусибат бўлиб, киши уни Аллоҳнинг ҳузуридан эканини билади ва унга таслим ила, рози бўлади”.\nОмир ибн Қайс айтади: “Менга барча мусибатларни енгил қилган ва ҳар қандай бало-офатларга мени рози қилган Аллоҳ таолога ҳақиқатда муҳаббат қўйдим. Унга бўлган севгим туфайли кеча ва кундуздаги бўлаётган нарсаларга парво қилмайман”.\nМана шу пайтда мусулмон киши наздида бойлик ва фақирлик паллалари тенг бўлади. Ибн Авн айтади: “Банда ҳеч қачон фақирлик пайтидаги ризоси бойлик пайтидаги ризоси билан баробар бўлган даражадагидек ризонинг ҳақиқатига ета олмайди”.\nإن الله تعالى قسم بينكم أخلاقكم، كما قسم بينكم أرزاقكم، وإن الله تعالى يُعطي المال من أحب ومن لا يُحب، ولا يعطي الإيمان إلا من يحب\nРасулуллоҳ солллаллоҳу алайҳи васаллам марҳамат қиладилар: “Албатта Аллоҳ таоло худди орангизда ризқларингизни тақсимлагани каби ўртангизда сизларнинг хулқларингизни ҳам тақсимлади. Аллоҳ таоло яхши кўрганларига ҳам ва яхши кўрмаган кишиларига ҳам мол-мулк бераверади. Иймонни эса фақат яхши кўрганларигагина беради”. (Ал-адаб ал-муфрад асари)\nАллоҳ берган ризқ-рўз шак-шубҳасиз, албатта етиб келади. Банда Аллоҳ таоло белгилаб қўйган ризқни еб бўлмагунича, белгиланган умрнинг ҳаммасини ўтамагунича вафот этмайди. Шундай экан, қандай қилиб нопок йўл билан ўзгаларнинг мулкига дахл қилиш, бу билан янада кўпроқ нарсага эришишни исташ мумкин?\nيقول النبي – صلى الله عليه وسلم -:ولا يحملن أحدَكم، استبطاءُ الرزق أن يطلبه بمعصية الله، فإن الله – تعالى – لا ينال ما عنده إلا بطاعته\nРасулуллоҳ соллаллоҳу алйҳи васаллам: “Ризқим кечикяпти деб ҳаргиз гуноҳ иш билан уни тезлатишни хаёл қилманг. Аллоҳнинг ризқига фақат яхши йўл билан эришиш лозим”, – дея таъкидлаганлар.\nوفي الحديث: قد أفلح من أسلم ورُزِق كفافا، وقَنَّعَهُ الله بما آتاه\nБошқа бир ҳадиси шарифда Расулуллоҳ соллоллоҳу алйҳи васаллам: “Мусулмон бўлиб, (муҳтожликдан) тўсадиган даражада ризқланган ва Аллоҳ уни Ўзи берган нарсаларига қаноатлантириб қўйган киши нажот топибди”, деб марҳамат қилганлар (Имом Муслим ривояти).\nРасулуллоҳ соллоллоҳу алйҳи васалламнинг ўзлари ҳам инсонларнинг энг афзали, Оламлар Парвардигорининг севиклиги бўла туриб, тоғу тошлар У зот учун олтинга айланиши мумкин бўлгани ҳолда йўқчилик ичра, фақирона ҳаёт кечиришни афзал билганликлари барчамизга ўрнак бўлади.\nҚаноат энг катта бойликдир. Мол-у дунё жаннатга киришни кечиктириши ҳам мумкин. Зотан Набий соллоллоҳу алайҳи васаллам Имом Термизий ривоят қилган ҳадисда:\n“Камабағаллар жаннатга бойлардан беш юз йил олдин киради”, – деб, фақирлик, танглик ва ҳожатмандлик ила синалган кишиларга ҳушхабар берганлар (Имом Термизий ривояти).\nКамбағаллик баъзилар ўйлаганидек мол-у дунёси камлигида эмас, балки қаноат қилмасликдадир. Агар киши фақирлигидан нолиса ўзиданда ночорроқ кимсаларга назар солсин. Бу дунёда миллионлаб инсонларнинг ичида унданда камбағалроқ кишилар минглаб топилади. Уларга қараб инсон Аллоҳнинг берган неъматларига нисбатан шукр қилиши, борига қаноат қилиши лозим бўлади.\nБу борада ҳам Расулуллоҳ соллоллоҳу алайҳи васаллам жуда гўзал одоб-ахлоқ эгаси ва Парвардигорига энг маҳбуб банда эканликларини исботлаб шундай деганлар:\nيقول النبي – صلى الله عليه وسلم -:من رأى مبتلى فقال: الحمد لله الذي عافاني مما ابتلاك به وفضلني على كثير ممن خلق تفضيلا، لم يصبه ذلك البلاء\n“Кимда ким бирор мусибатга учраган кишини кўрса, “Сизни синаган мусибатдан мени сақлаган, Ўзи яратган кўпгина махлуқотлардан мени афзал қилган Аллоҳ таолога ҳамдлар бўлсин”, десин! Ўшанда ана шу мусибат унга етмайди” (Имом Термизий ривояти).\nБандага мусибат етса, чиройли сабри ва розилиги натижасида унга бир қанча фазилатлар берилади. Бу хусусда Умар ибн Хаттоб розияллоҳу анҳунинг: “Агар мен бирор мусибатга йўлиқсам, Аллоҳ таоло ўша мусибатда менга тўрт неъматни инъом қилган бўлади: Ўша мусибат динимда бўлмагани, (Аллоҳнинг қадарига) розиликдан маҳрум бўлмаганим, бунданда оғирроқ мусибат берилмагани ва ана ўша мусибат учун савоб умид қилишим мумкинлиги”, деб айтган сўзлари барчамизни шукр қилишга, сабрли ва Аллоҳ таоло ёзиб қўйган тақдирига рози бўлишга ундайди.\nХулоса ўринида бирор бир касалликни даволашдан олдин инсон организмида аввало унга қарши иммунитет ҳосил қилинади. Биз ҳам ёшларимиз қалби ва онгида ноҳуш ҳодисаларга, бесабрлиликка қарши шукрона ва қаноатлик тарбиясини бера олсакгина, турли хил даъватчиларнинг алдовларига учмайдиган ўз Ватани ва халқи учун фидойи инсонларни тарбиялай оламиз.\nАллоҳ барчаларимизни шокир ва қаноатли бандаларидан қилсин!\n596500cookie-checkЭнг бой инсонno\nОлдингиМуфтий ҳазрат халқаро форумда маъруза қилдиКейингиАмаллар ниятга қараб бўлади


Остонада ШҲТ саммити бошланмоқда\n09:59 / 08.06.2017\nБугун, 8 июнь куни Қозоғистон пойтахти Остона шаҳрида Шанхай ҳамкорлик ташкилоти саммити очилади. Асосий тадбирлар жума кунига белгиланган, бугун иштирокчилар учун бадиий дастурлар ташкиллаштирилади.\nСаммитга келадиган меҳмонлар ШҲТ давлатлари раҳбарларининг 17-йиғилишига бағишланган концертда бўлишади.\nПокистон ва Ҳиндистоннинг айнан шу саммитда ташкилот аъзоларига айланиши муҳим воқеа бўлиши кутилмоқда. Бу воқеа ташкилотни янги даражага кўтариши, халқаро майдондаги нуфузи ортишига хизмат қилиши мумкин.\nҚозоғистон ТИВ раҳбари Қайрат Абдраҳманов олдиндаги саммитни "тарихий" деб атади ва Ҳиндистон ҳамда Покистоннинг ташкилотга аъзо бўлиб кириши ШҲТнинг ҳудудий фаолияти кенгайишини таъминлашини қайд этди.\nУ шунингдек, йиғилиш қатнашчилари бир қатор ҳужжатларни имзолаши кутилаётгани ҳақида маълум қилди: давлат раҳбарлари Остона декларациясини имзолашади, ШҲТнинг экстремизмга қарши Конвенциясини қабул қилади. Жами 11та ҳужжат имзоланиши кутилмоқда. Шунингдек, давлат раҳбарларининг кенгайтирилган тартибда ва тор доиралардаги музокаралари ўтказилиши режалаштирилган. Сиёсатчилар ШҲТдаги вазиятни баҳолаб, келгусидаги қадамларни белгилаб олишади.\nОстона саммити арафасида ШҲТ ишчи кенгаши бошқармаси йиғилиши ўтказилди. Бу йиғилиш иқтисодий салоҳиятни мустаҳкамлаш ва узоқ муддатли ривожланиш стратегиясини ҳаётга татбиқ этиш масалаларига бағишланди.\nҚозоғистон президенти Нурсултон Назарбоев ташкилот фаолиятининг иқтисодий компонентини мустаҳкамлаш зарурлигига эътиборини қаратди. Унинг сўзларига кўра, ШҲТнинг ҳозирги ижобий динамикаси "Янги Ипак йўли" дастури ривожлантирилиши туфайлидир. Бу дастур эса ташкилотнинг барча аъзолари томонидан маъқулланган.


Президент Тошкент ерусти метросини янги поездда айланди | Qalampir.uz\nПрезидент Тошкент ерусти метросини янги поездда айланди\nЖамият\t25 Октябрь 2019 08:26 4675\nКеча, 24 октябрь куни Ўзбекистон Республикаси Президенти Шавкат Мирзиёев Тошкент метрополитени Сергели йўналишининг қурилиши билан танишди.\nПрезидент 2016 йил 29 ноябрдаги қарорига мувофиқ барпо этилаётган бу йўл пойтахт транспорт коммуникациясининг яна бир муҳим тармоғидир. Лойиҳанинг умумий қиймати 82,6 миллион доллар бўлиб, 7 километр темир йўл ва 6 та бекат қурилиши белгиланган. Сергели йўналиши Чилонзор линиясининг “Олмазор” бекатига уланади.\nШавкат Мирзиёев “Олмазор” бекати яқинида бўлиб, қурилиш ишларининг боришини кўздан кечирди. Сергели туманининг ривожланиб бораётгани, янги кўп қаватли уйлар қурилаётгани нуқтаи назаридан бу метро йўналиши улкан аҳамиятга эга эканини таъкидлади. Йўловчиларнинг метрополитенгача етиб олиши ва метрода ҳаракатланиши учун яратиладиган шароитлар билан қизиқди.\nЛойиҳанинг иккинчи босқичида Қўйлиқ бозори билан “Олмазор” бекати боғланади. Учинчи бўлиб “Беруний”, ундан кейин “Бодомзор” бекатигача бўлган қисм қурилади. Сўнгги босқичда эса ҳалқа метро линияси яна “Дўстлик” бекатига уланади.\nТошкент Шавкат Мирзиёев ерусти метроси\n04 Июнь 09:08 46313\n02 Июнь 19:50 44803\n03 Июнь 11:21 38030\n04 Июнь 20:45 35111\n02 Июнь 12:29 31778


2016 йил январь-июнь ойларида Хорижий инвестициялар иштирокидаги корхоналар фаолияти тўғрисида маълумот\nВилоятда 2016 йил январь-июнь ойлари жами 579 та хорижий инвестиция иштирокидаги корхоналар рўйхатдан ўтган бўлиб, улардан 530 таси ёки 91,5 фоизи фаолият кўрсатмоқда.\nБугунги кунда вилоят бўйича жами 49 та хорижий инвестиция иштирокидаги корхоналар ўз фаолиятини тўхтатган. Таҳлиллар натижасига кўра, мазкур корхоналарнинг ўз фаолиятларини тўхтатишларига асосан молиявий қийинчиликлар, инвесторларни тарк этишлари, ихтиёрий тугатилишлар сабаб бўлган.\nХусусан Зангиота туманида жойлашган "METCON PREFA BRIK CONTAINER METAL CONSTRUCTION" МЧЖ ҚК, "AKYIL INTERNATIONAL LIMITED " ҚК, "STELLAR STREAM " МЧЖ ҚК, "GANDBAYJAN" ҚК, "WOOD ARTS INVEST" МЧЖ, Қибрай туманида жойлашган "SHAXTASTROY KOROS TRADING" sho`ba korxonasi", Олмалиқ шаҳрида жойлашган "INDUSTRIAL BERTA FURNITURE" МЧЖ, Янгийўл туманида жойлашган "ANA TEXTILE" ХК, "BILLUR PLYUS" МЧЖ корхоналари Ўзбекистон Республикаси Президентининг 2007 йил 27 апрелдаги ПҚ-630-сонли қарорига асосан ихтиёрий тугатилаётган корхоналар рўйхатига киритилган.\nШунингдек, Зангиота туманидаги "ALBAPEN" МЧЖ ҚК, "RUUZ" МЧЖ ҚК, Бўстонлиқ туманидаги "HUMSON BULOQ" МЧЖ корхоналари Вазирлар Маҳкамасининг 1999 йил 3 июлдаги "Молия-хўжалик фаолиятини амалга оширмаётган ва қонунчиликда белгиланган тартиби тўғрисида"ги 327-сонли қарорига асосан корхонани тугатиш бўйича Тошкент вилояти хўжалик суди хал қилув қарори чиқарилган ва туман ҳокимлиги ҳузурида тузилган тугатиш бўйича доимий ишловчи комиссия томонидан тугатиш ишлари олиб борилмоқда.\nБундан ташқари, Зангиота туманидаги "GOLD ALTAY" МЧЖ , "TRANS EVROAZIYA TASHKENT" ва "YANGI ASR" ҚК, Қибрай туманидаги "MEDITEHNOLOG" МЧЖ, Ўртачирчиқ туманидаги "СЕИ СИHГ" МЧЖ ҚК каби корхоналар молиявий-хўжалик фаолиятини амалга ошираолмаганлиги сабабли фаолият юритмай келмоқда. Янгийўл туманидаги "AHMAD FARAZ TEXTILE" ШК, "Фараз Лтд" қўшма корхонаси билан қушилганлиги сабабли фаолият юритмай келмоқда.\nЗангиота туманидаги"ЮТА" ҚК, "КОМПАНИЯ СИБФАРМ" ЁАЖ, "РАХИМИ ИHДУСТРИЗ" хусусий четэл корхонаси, Қибрай туманидаги"CHILLA" ШК бошқа сабабларга кўра фаолият юритмай келмоқда. Бугунги кунда корхона фаолиятини тугатиш бўйича тегишли ишлар олиб борилмоқда.


“Дунё ўзбеклари”га “Камтар ўзбек”дан мактуб… | ДУНЁ ЎЗБЕКЛАРИ | Mobile Version\n“Дунё ўзбеклари”га “Камтар ўзбек”дан мактуб…\n05/04/2012 Ismat Khushev "Оқланмаган ишонч қиссаси"ни ўқиб...\n“Оқланмаган ишонч қиссаси” эса бутун бир авлодлар қўлма қўл севиб ўқийдиган ажойиб бир китоб бўляпти.”\nНимага асосланиб бунака демокдасиз?\nТугри, мен учун ва купгина укувчилар учун бу китоб кизик. Чунки биз Каримов даврини уз кузларимиз билан гувохи булаётган, унинг иштирокчилари хакида олдиндан тасаввурга эга инсонлармиз.\nЛекин келажак авлодлар учун бу китобингизнинг рахматли Нуриддин Мухитдиновнинг “Кремлда утган йилларим”и каби ахамияти ёки булади ёки булмайди (Кремл хакидаги китобнинг бизнинг авлодимиз учун ахамияти йук демокчиман).\nЯхши ёзасиз, буни тан оламан,лекин баъзи жойларда хаддан ортик жимжимадор сузларни ишлатасиз: “ажиб бир хайрат ва хасратлар”, “ажиб бир туйгу билан энтикиб” ва шу кабилар.\nЕльцин хакидаги гапларингиздан энсам котди. Нима учун Ельцин партиядан кетганида сиз йиглашингиз керак. каримов кетганида йигладим десангиз хакикатга ухшаши мумкин. Лекин Ельцин ким эди?\nСизнинг мафкурангиз яъни коммунистик дунёкарашингизнинг душмани эдику у. Бундан ташкари у кимлигини хали бизнинг одамлар яхши билишмасди.\nБилганда хам кандай партия арбоби булишидан катъий назар, Ельциннинг партиядан чикиши бировни йиглатиши мумкинлигини биринчи марта эшитиб турибман. Хафа булмангу, лекин утакатган бачкана фикр деса хам булади.\n“Каримов хакида ёмон гапира олмайман” дебсиз. Яъни “еган огиз уялади” ахир. Бу тушунарли албатта, Исмат ака. Лекин минг харака килманг Каримовни танкид килмасликнинг иложини топа олмаяпсиз. Чунки сиз кур эмассиз. Нималар булаётганини куриб билиб турибсиз.\nБошка тарафдан Каримовга тулик хужум килишга журъатингиз етмайди.\nЗеро узингиз утиб келган куприкни ёкиб юбориш хатарли – кейин оркага кайтишнинг асло иложи булмайди. Шунингдек, танкидий фикрлар килмасангиз эртага уша “куприк” мухолифат тарафидан ёкиб юборилиши мумкин.\nХали узингиз айтганингиздек “олтин орталик”да булиш албатта энг макбул вариант.\nИжод ва ишларингизга омад. Балким бирор кун куришиш насиб килиб колар, Исмат ака.


17:20 / 19.04.2017 3312 pdf Ўқиш режими + -\nМазҳабсизлик шариати исломга таҳдид солувчи энг хатарли бидъатдир. (Рамазон Бутий)\nМусулмонларнинг таназзули сабаб дунё нималарни йўқотди? (Надавий)\nИслом ва эркинлик.\n“Муфийдул улум ва мубийдул ҳумум” асаридан.\nИслом тарихидан ибратли бир қисса.\nИбодатлар ва ишлаб чиқариш.\nҒарб мафкурасига тақлид.\nЭски фатволарда қотиб қолишлик.\n17:16 / 19.04.2017 4389\n3956 17:22 / 19.04.2017


35-тур, 23 апрель, соат 23:30\nЛуис Суарес (63, 74-пенальти, 77-пенальти, 88)\n01.Иван Куэльяр (Д)\n90+2' Ўйин якунланди. "Барселона" - "Спортинг" - 6:0. Луис Суарес кетма-кет иккинчи ўйинда "покер"ни расмийлаштирмоқда. У Ла лигадаги голлари сонини 34тага етказиб олди ва тўпурарлар баҳсида Роналдудан 3та тўпга ўтиб кетди. "Барселона" эса 1-ўринга қайтди\n88' ГОООООЛ! Луис Суарес, 6:0! Мессининг узатмасидан кейин уругвайлик футболчи зарба берди. Тўп устунга тегиб, тўрга бориб тушди\n87' Халилович сариқ карточка олди\n86' ГООЛ! Неймар, 5:0! Марказ бўйлаб йўналтирилган тўп Куэльярнинг оёғига тегиб, тўрга бориб тушди\n85' Огнен Враньеш тўпга сакраётган Неймарнинг елкасидан босгани учун иккинчи сариқ карточкани олди\n85' ПЕНАЛЬТИ! Меҳмонлар дарвозасига...\n81' Суарес офсайдда қолди\n77' ГОООЛ! Луис Суарес, 4:0! Уругвайлик футболчи бу сафар марказ бўйлаб зарба берди. Ла лигадаги 33-гол!\n76' ПЕНАЛЬТИ! Яна "Спортинг" дарвозасига. Неймар ҳимоячидан ўтиб кетмоқчи бўлди, тўқнашувда бразилиялик ҳужумчи йиқилди\n75' "Барселона"да сўнгги ўзгариш: Ракитич ўрнига Арда Турон тушди\n74' ГООООООЛ! Луис Суарес, 3:0! Дарвозабонга ҳеч қандай имконият қолдирмади\n73' ПЕНАЛЬТИ! "Спортинг" дарвозасига!\n72' Вууууҳ! Неймар Мессидан узатма қабул қилди ва икки ҳимоячи орасида узатма бериб, Леони тўп билан таъминлади. Аргентиналик ҳужумчи тўпни икки марта тиззаси билан қайта ишлади ва зарба берди. Ҳимоячи дарвозага кираётган тўпни қайтариб қолди\n71' Луис Эрнандес огоҳлантирилди\n70' Алвес етказган узатмага Неймар бош билан зарба берди. Куэльяр тўпни эгаллади\n69' Алвес ўнг қанотдан узатма берди. Ҳимоячи тўпни қайтарди. Ракитичнинг зарбаси кучли, аммо бироз ноаниқ\n66' "Барса"да ўзгариш: Жерар Пике ўрнига Марк Бартра тушди\n63' ГОООООООЛ! Луис Суарес, 2:0! Месси-Иньеста-Суарес комбинациясидан кейин Луис дарвозанинг бўш қолган қисмини ишғол қилди!\n63' "Спортинг"да ўзгариш: Пабло Перес ўрнига Антонио Санабрия тушди\n62' Мессининг зарбаси анча юқорига қараб кетди...\n61' Алвесга нисбатан фол ишлатилди\n60' Иньеста чап томондан жарима майдончасига кирди ва Суарес томон узатма берди. Луис тўпга ета олмади\n59' Вуууууҳ! Мессининг узатмасидан кейин Неймар яна яккама-якка вазиятга чиқди. Унинг зарбасини Куэльяр қайтарди!\n58' Вууҳ! Алвес ўнг қанотдан узатма берди. Дарвозабон олшдинга чиқиб, тўпни қайтара олмади. Суарес ҳам, Неймар ҳам тўпни дарвозага бура олишмади\n56' Вууууҳ! Месси жарима майдончасига кирди ва икки ҳимоячини чалғитиб чап оёқда зарба берди. Тўп устун ёнидан ўтиб кетди...\n54' Альба майдон марказида тўпни эгаллаб, ўта хавфли қарши ҳужумга асос солди. Месси Неймардан келган узатмани жарима майдончаси ичида бўш турган Суаресга муваффақиятли ўтказа олмади. Уругвайлик ҳужумчининг зарбаси ноаниқ бўлди\n51' Вуҳ! Месси икки ҳимоячи орасидан ўтди ва 20 метрлардан чап оёқда зарба берди. Тўп олис устун ёниадн ўтиб кетди\n49' Месси дарвозани ишғол қилди, аммо бироз аввал Суарес ҳаводаги тўп учун курашда даврозабонга нисбатан фол ишлатганди\n46' Алвес ўнг қанотдан узатма берди. Тўп Суаресгача етиб келмади\n46' "Барселона"да ўзгариш: Сержи Роберто ўрнига Дани Алвес тушди\n45' Ҳакам биринчи бўлимга вақт қўшмади, танаффус.\n45' Вууууууууҳ! Ҳозир омад туфайли тўп "Барселона" дарвозасига кирмай қолди! Дарвоза томон иккита зарба берилди. Дастлаб Маскерано, кейин Пике чизиқ олдида тўпни қайтаришди\n43' Эҳҳҳҳ, Неймар! Қарши ҳужумди Мессининг узатмасидан кейин бразилиялик ҳужумчи яккама-якка вазиятга чиқди. Дарвозабонни алдаб, зарба берди. Тўпни ҳимоячи қайтарди!\n40' Вууууууҳ! Мессининг узатмасидан кейин Неймар жарима майдончаси ичида тўпни қабул қилди ва 4 ҳимоячини чалғитиб, Суаресга товон билан пас берди. Луис зарбаси йўлига ҳимоячи ташланди. Бурчак тўпи\n38' Мезбонлар қисқа паслар орқали жарима майдончасига киришини ҳимоячилар қайтаришди, Иньестанинг зарбаси ноаниқ бўлди\n37' "Барса" бурчак тўпини ўйинга киритди. Месси етказган узатмани дарвозабон эгаллади\n36' "Спортинг" хавфли ҳужум ташкил қилди. Жарима майдончасига етказилган узатмани Менендес дарвозабон майдончаси яқинида дарвозага буришга уринди, аммо бунинг уддасидан чиқа олмади\n33' "Барса" бурчак тўпини ўйинга киритди. Куэльяр мушт билан тўпни уриб юборди\n31' Хихонликлар ўйин суръатини тенглаштиришди, аммо ҳозирча хавфли вазиятлар йўқ\n27' Вуууҳ! Чап қанотдан етказилган узатма натижасида тўп жарима майдончаси чизиғи устида турган Робертога келиб тушди. Сержининг чап оёқда йўллаган зарбаси ноаниқ бўлди\n26' Огнен Враньеш огоҳлантириш олди\n21' Халилович бурчак тўпини ўйинга киритди. Тахликали вазият юзага келди. Пике тўпни ён томонга тепиб юборди\n21' Мезбонларнинг ҳужумларини ҳимоячилар бартараф этишмоқда\n16' Вуууууҳ! Иньеста юқоридан берган узатмани Суарес бош билан орқароқдаги Мессига қолдирди. Лео тўпни қайта ишлади ва чап оёқда зарба берди. Куэльяр зарбани қайтарди\n15' Альба чап қанотдан жарима майдончасига узатма берди. Тўпни ҳимоячи эгаллаб олди\n12' ГООООЛ! Лионель Месси, 1:0! Ракитич юқоридан узатма берди ва дарвозабон тўпни уриб юборди. Месси бош билан бўш қолган дарвозани ишғол қилди\n11' Вуууууҳ! "Спортинг" ажойиб имкониятдан фойдалана олмади! Меҳмонлар майдон марказида тўпни олиб қўйишди. Геррера ўнг томондан жарима майдончасига кирди ва Менендесга узатма берди. Алекснинг 10 метрдан берган зарбасини Браво эгаллаб олди\n10' Ракитич жарима майдончаси ташқарисидан зарба берди. Тзп ҳимоячига тегди\n7' Меҳмонлар чап қанотдан жарима тўпини ўйинга киритишди. Каталонияликлар тўпни қайтаришди\n5' Мессининг узатмасидан кейин Неймар бирга бир вазиятга қочиб кетиши мумкин эди, ҳимоячи тўпни қайтарди. Қайтарилган тўпни мезбонлар эгаллашди ва ҳужумнинг иккинчи тўлқинини ташкил этишди. Суареснинг узатмасини Месси дарвозабон майдончаси олдида эгаллай олмади\n3' Вууҳ! Сержи Роберто ўнг қанотдан узатма берди. Месси дарвозабон майдончаси ичида бош билан зарба берди. Тўп юқоридан ўтиб кетди\n1' Месси жарима майдончаси ичида очилишга уринаётган Суарес томон узатма берди. Тўп майдонни тарк этди\n' "Барса" кўк-анорранг, "Спортинг" сариқ рангли формада ўйнайди\n' Диққат! Жамоалар "Барселона" мадҳияси садолари остида "Камп Ноу" стадионига чиқиб келишди\n' Испания Ла лигаси оқшоми давом этади. "Барселоан" ўз майдонида Хихоннинг "Спортинг" клубини қабул қилмоқда


Мисрда кунлик ўлим кўрсаткичи рекорд даражага етди » Ўзбекистон янгиликлари – Zamin.uz\n, 31 2020, 05:08\nМисрда кунлик ўлим кўрсаткичи рекорд даражага етди\n24 мая, 05:00 2 241 Дунё\nМисрда ортда қолган бир кун давомида 28 киши коронавирус сабаб вафот этди. Бу пандемия давридан буён қайд этьилган энг юқори кунлик ўлим кўрсаткичи бўлди. Worldometers маълумотига кўра, мамлакатда ўлимлар сони 735тага етди.\nМисрда охирги бир кунда 727та янги ҳолат қайд этилиб коронавирус юқтирганларнинг умумий сони 16,5 минг нафардан ошиб кетди. Бу Африка бўйича иккинчи кўрсаткич. Қитъада энг кўп касаллик ЖАРда қайд этилган (21 343). Ўлим кўрсаткичи эса айнан Мисрда энг юқори.\nЯкшанба куни Миср кўплаб мусулмон мамлакатлари каби Рамазон ҳайити байрамини нишонлайди. Қолган давлатларда бўлгани каби Мисрда ҳам байрам арафасида карантин чекловлари кучайтирилган. 24 майдан вирус тарқалишининг олдини олиш мақсадида мамлакатда жамоат транспорти ҳаракати бутунлай чекланади, савдо марказлари, пляжлар, ресторан ва хиёбонлар тўлиқ ёпилади.\nШу вақтгача жорий қилинган 21:00дан бошланадиган комендантлик соати эндиликда 17:00дан 06:00гача давом этади. Жамоат жойларида ниқобда юриш мажбурий қилиб қўйилган. Кескин чекловлар июнь ойининг ўртасигача давом этиши кутилмоқда.\nТожикистонда коронавирусга чалинганлар сони 2500дан ошди 22 мая, 23:00\nТожикистонда касалланиш ҳолатлари сони 2 мингга яқинлашди, Қозоғистонда ўсиш тезлашмоқда 20 мая, 07:00\nТожикистонда кунлик ўсиш кетма-кет тўртинчи кун 200 нафардан ошмоқда 19 мая, 08:57\nАҚШда коронавирус билан касалланган кишилар сони 1,4 миллиондан ошиб кетди 15 мая, 10:59\nКоронавирус: Россия Германия ва Францияни ортда қолдириб, жаҳон рейтингида бешинчи ўринга чиқди 07 мая, 14:53\nХитойда коронавирус билан касалланганларнинг қарийб 83 фоизи соғайиб кетди 15 мар, 15:00\nБугун уч ҳудудда аҳоли орасида янги ҳолатлар аниқланди 31 мая, 00:09 301\n“Мен қандай Исломни қабул қилдим?” ёхуд “Ҳидоятга келган армани” суҳбатига илова (давоми) 31 мая, 00:04 195\nСамарқанд вилоятида аҳоли орасида янги касалланиш ҳолатлари аниқланди 30 мая, 23:52 463\nНавоий вилоятида 5та касаллик ўчоғи бор. Нега фақат бир ҳудуд «қизил»га киритилди? 30 мая, 23:49 413\nАмерикалик олим дунёга янги «даҳшатли» вирус хавф солаётганини маълум қилди 30 мая, 23:39 1 384\n“Мен қандай Исломни қабул қилдим?” ёхуд “Ҳидоятга келган армани” суҳбатига илова 30 мая, 23:10 369\nҚийноқлар давом этмоқда. Ушлаб турилган шахс ва терговчи қачон тенг мавқега эга бўлади? Масъуллар жавоб беришди 30 мая, 22:47 403\nОқ уй олдида тўқнашувлар содир бўлди 30 мая, 22:23 663\nВазирлик Тошкент шаҳрида эпидемия авж олиш хавфи янада кучайиши мумкинлигидан огоҳлантирди 30 мая, 22:00 1 143\nҲидоятга келган армани: Абдураҳмон Мешаян (давоми) 30 мая, 21:35 568\nҲидоятга келган армани: Абдураҳмон Мешаян 30 мая, 21:09 719\n"Пахтакор" - Машарипов - "Трабзонспор" "сериали" бўйича расмий изоҳ: Жалолиддиннинг трансфери қиймати 6 миллион евро баҳоланмаган 30 мая, 20:53 776


У: «Албатта, У Зот: «У – минилмаган, ер ҳайдаш, экин суғоришда ишлатилмаган, айблардан саломат, чипори йўқ сигир», – деяпти», – деди. Улар: «Ана энди ҳақни келтирдинг», – дедилар. Бас, уни сўйдилар. Сал бўлмаса, қилмас эдилар. Бақара 71.\nҚайта-қайта сўрайверганлари эвазига қари ҳам эмас, ёш ҳам эмас, ўрта ёш, кўрганни хурсанд қиладиган даражада чиройли, ер ҳайдаш ёки суғоришда ишлатилмаган, айблардан саломат, ранги бир хил сап-сариқ, бошқа ранг мутлақо аралашмаган сигирни топиб, сўйишга буюрилдилар ва уни қийналиб-қийналиб топиб, сўйдилар.\nХўш, шу билан Аллоҳнинг амрини адо этдиларми? Аллоҳ нима учун уларни сигир сўйишга буюрган эди ўзи? Бу саволларга жавоб кейинги оятларда келади.\nҚуръони Каримда бадиий услубнинг турли хиллари ишлатилган бўлиб, ушбу қиссада воқеанинг бошланиши охирига сурилган ва бу билан ўқувчи ва эшитувчиларнинг эътиборини жалб қилиш, қиссанинг таъсирчанлигини ошириш ва яна оддий инсоннинг ақли етиши қийин бўлган бошқа кўпгина ҳикматлар кўзланган. Асосий сабабларидан бири эса – бу жойда Аллоҳ таоло Бану Исроилнинг жиноятларини бир-бир эсга солмоқда. Шу руҳ қиссанинг ушбу шаклда келишини тақозо этади. Яъни бунда уларнинг жиноятлари иккита экани кўринди. Биринчиси, Аллоҳнинг амрини истеҳзо қилиб, уни адо қилишга шошилмаётганлари бўлса, иккинчиси одам ўлдирганларидир. Аксинча бўлганида, битта жиноят қилганга ўхшаб қолар эдилар.\nАслида воқеа бундай бўлган эди. Бану Исроил қавмидан кимдир бировни ўлдириб қўяди. «Ким ўлдирди?» деган савол пайдо бўлади. Шунда биринчи тараф айбни иккинчи тарафга қўяди ва ўзидан жиноятни инкор этади. Иккинчи тараф ҳам, ўз навбатида, айбни биринчи тарафга қўяди ва ўзини айбсиз қилиб кўрсатади. Аксига олиб, воқеанинг тепасида ҳеч ким бўлмаган, гувоҳ йўқ. Аллоҳ таоло сирни фош қилиш учун ўлдирилган шахсни гапиртирмоқчи бўлди ва Бану Исроилга бир сигир топиб, сўйишга ва ўша сўйилган сигирдан бир бўлак олиб, у билан ўликни уришга буюрди. Шунда ўлик Аллоҳнинг иродаси билан тирилиб туриб, қотил ким эканини айтиб бериши лозим эди.\n2-96. Уларнинг ҳаётга энг ҳирс қўйган одамлар эка..


«Фуқароларнинг репродуктив саломатлигини сақлаш тўғрисида»ги Қонун кучга кирди | NORMA.UZ\nҲужжат мазкур тиббиёт йўналиши, унинг амалиётига илғор усулларни, шу жумладан бепуштликни даволаш усулини жорий этишнинг ҳуқуқий асосларини яратади (11.03.2019 йилдаги ЎРҚ–528-сон Қонун).\nҚонунга мувофиқ, фуқароларнинг репродуктив саломатлигини сақлаш:\nрепродуктив тизим, шунингдек жинсий йўл билан ўтадиган касалликларнинг олдини олишни ва уларни даволашни;\nБелгиланишича, фуқаролар қуйидаги ҳуқуқларга эга:\nҚонунда принциплар, давлат сиёсатининг йўналишлари, фуқароларнинг репродуктив ҳуқуқларини амалга оширишдаги давлат кафолатлари белгиланган.\nШунингдек фуқароларнинг репродуктив саломатлигини сақлаш бўйича профилактика чора-тадбирлари, контрацепциядан фойдаланиш, ҳомиладорликни сунъий равишда тўхтатиш масалалари қайд этилган. Қонуннинг 15-моддаси ёрдамчи репродуктив технологиялардан фойдаланиш масалаларига бағишланган. Унда айтилишича, улар уруғлантиришнинг айрим ёки барча босқичлари аёлнинг организмидан ташқарида амалга ошириладиган ҳомиладорликка эришишга қаратилган тиббий технологиялар, даволаш усуллари ва муолажаларидан иборатдир. Ушбу технологиялардан фойдаланиш тартиби Соғлиқни сақлаш вазирлиги томонидан белгиланади.\nБелгиланишича, ёрдамчи репродуктив технологиялар қўлланилганда репродуктив саломатликни сақлаш соҳасидаги барча хизматлар шифокорлик сирини сақлаган ҳолда кўрсатилади ва ахборот махфий бўлади.\nҚонун «Халқ сўзи» газетасида чоп этилган ва 12.03.2019 йилдан кучга кирди.


Голландияликлар хитойлик миллиардер учун суперяхта лойиҳасини яратишди\n21:58 / 21.03.2017\nФото: Giudo De Groot\nГолландиянинг Giudo De Groot дизайн-студияси ва Делфт техника университети муҳандиси Карел Нгуен икки корпусли, сувга ярим ботувчи Rén яхтаси лойиҳасини тақдим қилдилар. Бу ҳақда Bateaux.com хабар бермоқда.\nУзунлиги 68 метр ва эни 27 метр бўлган яхта 7 метр сувга ботади ва SWATH (Small Waterplane Area Twin Hull – "сувга ботиш юзаси кичик бўлган икки корпусли кема"; бундай кемалар сувга ярим ботувчи катамаранлар ҳам деб аталади) схемаси бўйича лойиҳаланган. Яхта икки корпусли схема эвазига юқори барқарорликка эга.\nЯхтанинг двигатели дизель-электр. Яхта 10 нафар меҳмон ва уни бошқарувчи 40 кишилик жамоага мўлжалланган. Яхта бортида унинг эгаси учун ишчи хона, вертолёт майдончаси, оранжерея, дам олиш зонаси ва фитнес-зал жойлаштириш режалаштирилган. Яхта эгасининг хоҳишига кўра яхтани океанографик тадқиқотлар учун лаборатория жиҳозлари билан таъминлаш мумкин.\nНгуеннинг айтишича, суперяхта концепциясини яратишда унинг яратувчилари Хитой элитаси дидини ҳисобга олишган ва ўзларига буюртмачини 34 ёшли хитойлик миллиардер, уйланган ва икки фарзанди бор бўлган шахс сифатида тасаввур қилишган.\nGuido de Groot Design фирмасига Лейденда (Нидерландия) 1997 йилда Гвидо де Грот исмли муҳандис томонидан асос солинган. Фирма мотор ва елканли яхталарнинг ташқи кўриниши ва интерьерларини яратишга ихтисослашган.\nГолландия расмий равишда Туркиядаги элчисини чақириб олди\nГолландияликлар қуёш батареяларида ишловчи серияли машинани тайёрлашмоқда\nЯнги ихтиро: конфетларни сараловчи машина\nГолландиялик конькичи спринтда илк Европа чемпиони бўлди


Субота, 01 Январь 2022 00:00\nМуфтий ҳазратларининг Тошкент шаҳридаги “Хожа Аҳрор Валий” масжидига жума намозига ташрифлари\nاَلْحَمْدُ لِلَّهِ الَّذِي خَلَقَ الْإِنْسَانَ عَلَّمَهُ الْبَيَانَ وَالصَّلاَةُ وَالسَّلاَمُ عَلَى رَسُولِنَا الَّذِي لاَ يَنْطِقُ عَنِ الْهَوَى إِنْ هُوَ إِلاَّ وَحْيٌ يُوْحَى وَعَلَى آلِهِ وَأَصْحَابِهِ أَجْمَعِينَ أَمَّا بَعْدُ\nОИЛА МУСТАҲКАМЛИГИ – ЖАМИЯТ ФАРОВОНЛИГИ\nҲурматли жамоат! Аллоҳ таоло ўзининг комил ҳикмати билан инсон зотини жуфт қилиб яратди. Уларнинг ўртасига улфатчилик ва муҳаббат солиб, оила бўлиб яшашга рағбат пайдо қилади. Инсоният яратилгандан бери Аллоҳ таоло уларни ҳалол йўл билан насл қолдириш, ерда ҳаётни давом эттиришга тарғиб қилади. Ҳозиргача ўтган барча илоҳий шариатларда, жумладан Ислом шариатида ҳам оила қуриш учун никоҳ жорий қилиниб, зино ҳаром қилинган.\nАллоҳ таолонинг бандаларига марҳамати чексиз ва У Зотнинг неъматлари сон-саноқсиздир. Қуръони каримда бу ҳақда шундай дейилади:\nяъни: “Агар Аллоҳнинг неъмат(лар)ини санасангиз, саноғига ета олмайсиз. Ҳақиқатан, Аллоҳ кечиримли ва раҳмлидир” (Наҳл сураси 18-оят).\nОила қуриб яшаш ҳам Аллоҳ таолонинг улуғ неъматларидан биридир. Қуръони каримда Одам алайҳиссаломнинг ўзидан унга жуфт яратилгани Аллоҳ таолонинг мўъжизаларидан деб саналади:\nإِنَّ فِي ذَلِكَ لَآيَاتٍ لِقَوْمٍ يَتَفَكَّرُونَ\nяъни: “Унинг аломатларидан (яна бири) – сизлар (нафсни қондириш жиҳатидан) таскин топишингиз учун ўзларингиздан жуфтлар яратгани ва ўртангизда иноқлик ва меҳрибонлик пайдо қилганидир. Албатта, бунда тафаккур қиладиган кишилар учун аломатлар бордир” (Рум сураси 21-оят).\nАллоҳ таолонинг инояти билан, агар муносабатлар тўғри йўлга қўйилса, эр-хотин ўртасидаги ришта энг мустаҳкам алоқа бўлади.\nҚуръони каримда эр-хотин ўртасидаги гўзал муносабатни шундай тасвирланади:\nяъни: “Улар сизлар учун – либос, сизлар – улар учун либосдирсиз” (Бақара сураси 187-оят).\nБошқа ояти каримада оиласиз эркак ва аёлларнинг валий (яқин)ларига уларни уйлаб қўйиш буюрилади:\nяъни: “Сизларнинг орангиздаги тул (эркак ва аёл)ларни ҳамда қул ва чўриларингиздан яроқлиларини уйлантирингиз! Агар (улар) камбағал бўлсалар, Аллоҳ уларни ўз фазли билан бойитур. Аллоҳ (фазлу карами) кенг ва доно зотдир” (Нур сураси 32-оят).\nОила қуриб яшаш – пайғамбарларнинг суннатидир. Жумладан Пайғамбаримиз алайҳиссалом ҳам бизни никоҳланиб яшашга буюрганлар. Мазҳабимизга кўра мўътадил ҳолатда никоҳланиш – суннатдир. Зеро Пайғамбаримиз алайҳиссалом шундай марҳамат қиладилар:\n﴾ النِّكَاحُ من سُنَّتِي فمَنْ لمْ يَعْمَلْ بِسُنَّتِي فَليسَ مِنِّي ، و تَزَوَّجُوا ؛ فإني مُكَاثِرٌ بِكُمُ الأُمَمَ ، و مَنْ كان ذَا طَوْلٍ فَلْيَنْكِحْ و مَنْ لمْ يَجِدْ فَعليهِ بِالصِّيامِ، فإنَّ الصَّوْمَ لهُ وِجَاءٌ ﴿\nяъни: “Никоҳ – менинг суннатимдир, ким суннатимга амал қилмаса, мендан эмас. Уйланинглар, мен умматлар олдида сизларнинг кўпликларингиз билан фахрланаман. Эй ёшлар жамоаси! Сизлардан ким оила боқишга қодир бўлса, уйлансин. Ким нафақага қодир бўлмаса, рўза тутишни лозим тутсин. Чунки у шаҳватни жиловлашдир” (Имом Ибн Можа Оиша разияллоҳу анҳодан ривоят қилганлар).\nПайғамбаримиз алайҳиссалом никоҳланиш ҳар икки томонга неъмат эканини баён қилиб айтадилар:\n﴾ مَن رَزَقَهُ اللَّهُ امرَأَةً صَالِحَةً فَقَد أَعَانَهُ عَلَى شَطرِ دِينِهِ، فَليَتَّقِ اللَّهَ فِي الشَّطرِ الثَّانِي ﴿\n(أخرجه الامام الحاكم عن أنس بن مالك رضي الله عنه)\nяъни: “Кимга Аллоҳ таоло солиҳ аёл насиб қилган бўлса, унга динини ярмида ёрдам қилибди, иккинчи ярмида Аллоҳ таолодан тақво қилсин!” (Имом Табароний ва Имом Ҳоким ривоят қилишган).\nСолиҳа аёл –болаларининг тарбияси, эрнинг ибодати ва бошқа ишларда жуфтига энг яхши кўмакчидир.\nҲанафий мазҳабимизда никоҳланиш – ибодат учун узлатга чекинишдан афзалдир.\nАлбатта, оила ўзаро ҳурмат ва муҳаббат устига қурилади. Шунда эр-хотин яхши ва ёмон кунларда бир-бирига суянчиқ, ҳамдард ва ёрдамчи бўла олади. Агар оилалар аввалдан никоҳ орқасидан бойликка, обрўга эга бўлиш ва ҳоказо ғаразли мақсадлар билан қурилса, узоққа бормаслиги аниқ.\nКатта орзу ҳаваслар билан никоҳланган ёшларнинг ўрталарига бироз вақт ўтгач, тушунмовчилик ҳам бўлиб туради. Аллоҳ таоло бундай кишиларга танбеҳ бериб шундай дейди:\nяъни: “...Улар билан тотув турмуш кечирингиз. Агар уларни ёмон кўрсаларингиз, (билиб қўйингки,) балким сизлар ёмон кўрган нарсада Аллоҳ (сизлар учун) кўпгина яхшилик пайдо қилиши мумкин” (Нисо сураси 19-оят).\nАллоҳ таоло аёлларга чиройли муомала қилишга буюрмоқда. Фаҳшга юрмаган, итоатсизлик қилмаган аёлини бирор сабаб: (хунуклик, ёмон хулқлилик) туфайли хуш кўрмаган эркакларга ояти каримада сабрли бўлиш тавсия қилинмоқда. Шоядки Аллоҳ бу оила риштаси орқали уларга яхшиликлар, хусусан солиҳ фарзандлар ато этса. Бу борада Пайғамбаримиз алаҳиссалом шундай дейдилар:\nلا يَفْرَكْ مُؤْمِنٌ مُؤْمِنَةً إنْ كَرِهَ مِنْهَا خُلُقاً رَضِيَ مِنْهَا آخَرَ ﴾ (رواه الامام مسلم عن أَبي هريرة رضي الله عنه) ﴿\nяъни: “Мўмин мўминани ёмон кўрмасин, агар унинг бир хулқини хуш кўрмаса, бошқасидан рози бўлади” (Имом Муслим ривоятлари).\nҲақиқатан ҳам мукаммал эр ёки мукаммал хотинни топиш амри маҳол иш. Чунки ҳаммада ҳам озми-кўпми камчилик бўлади. Беайб Парвардигор! Эр аёлининг мана шундай камчиликларини унинг яхшиликлари эвазига кечириши, баъзиларидан кўз юмиши лозимдир.\nШайх Абу Муҳаммад ибн Абу Зайд илм ва диёнатда юқори мартабали киши эдилар. У зотнинг ёмон хулқли жуфти бўлиб, ҳақ ҳуқуқларга риоя қилмас, шайхга тили билан азият берарди. У зотни бундай хотинга сабри учун одамлар маломат қилишарди. У киши: “Ҳақиқатда, Аллоҳ таоло менга саломатлик, илм ва мулк неъматларини комил қилиб берган. Балки у бир гуноҳим сабабли менга насиб қилгандир, ундан ажрашсам, янада каттароқ синов келишидан қўрқаман”, –деганлар (Тафсири Табарий китобидан).\nОила мустаҳкам бўлишининг энг муҳим асоси – эр-хотин ўз ҳуқуқ ва мажбуриятларига риоя қилишларидир. Эрнинг оиладаги вазифалари ҳақида Пайғамбаримиз алайҳиссаломдан сўралганда шундай дейдилар:\n﴾ أن تُطْعِمَها إذا طَعِمْتَ ، وتَكْسُوها إذا اِكتسَيتَ ، ولا تَضْرِبِ الوَجْهَ ، ولاَ تُقَبِّحْ ﴿\n(رواه الامام أبو داود عن حكيم بن معاوية رضي الله عنه)\nяъни: “Ўзингиз таомлансангиз, уни ҳам таомлантирасиз, кийинсангиз, кийинтирасиз, юзга урманг! Ҳақорат қилманг!” (Имом Абу Довуд ривоят қилганлар).\nБуюк саҳоба Ибн Аббос разияллоҳу анҳу айтадилар: “Аёлим мен учун безангани каби, мен ҳам у учун кўркам бўлишни хуш кўраман”.\nПайғамбаримиз алайҳиссаломдан алайҳиссалом рисоладаги келин ҳақида эса шундай деганлар:\nإِذَا صَلَّتْ الْمَرْأَةُ خَمْسَهَا وَصَامَتْ شَهْرَهَا وَحَفِظَتْ فَرْجَهَا وَأَطَاعَتْ زَوْجَهَا قِيلَ لَهَا ادْخُلِي الْجَنَّةَ مِنْ أَيِّ أَبْوَابِ الْجَنَّةِ شِئْتَ﴾ (رواه الامام ابن حبان عن أبي هريرة رضي الله عنه) ﴿\nяъни: “Агар аёл беш вақт намозини ўқиса, Рамазон рўзасини тутса, авратини ҳаромдан сақласа ва эрига итоат қилса, у аёлга: “Жаннатга хоҳлаган эшигидан кир!”, – дейилади” (Имом Ибн Ҳиббон ривоятлари).\nДинимизда никоҳланиш ва оилани сақлаб қолишга қаттиқ тарғиб қилинсада, имкон бўлмаганда охирги чора сифатида талоқ-ажралиш жорий қилинган. Яъни, зарурат бўлганда, ҳеч илож қолмаганда, ажралиш жоиз, бир умр зулм кўриб яшашга эр ҳам, хотин ҳам мажбур эмас.\nБу ўринда муҳими шуки, никоҳ ҳам бир оғиз сўз билан боғлангани каби, унинг узилиши ҳам бир оғиз сўз билан бўлади. Афсуски, гоҳида никоҳ-талоқ масалаларидан бехабар эр-хотинларнинг келишмовчилиги эрнинг ўринсиз талоқ айтиши билан тугайди.\nАллоҳ таоло эркакка уч марта талоқ қилиш ҳаққини берган. Албатта, бу ишда ҳам чегара бор. Талоқлар сони учтага етмасдан, эркак ақлини йиғиб олиши керак. Гоҳида жоҳил эр учта имкониятини бирваракайига айтиб, қайта ярашиш имкониятини йўққа чиқаради.\nАллоҳ таоло Қуръони каримда аёлларга гўзал муомалада бўлишга тарғиб қилиб, уларга зарар бериш мақсадида ушлаб туришдан қайтаради. Бу ишни “ҳаддан ошиш” ва “зулм” деб атади. Талоқ масаласи Аллоҳ таолонинг оятларидандир. Бу ҳақда ояти каримада шундай дейилган:\nوَإِذَا طَلَّقْتُمُ النِّسَاءَ فَبَلَغْنَ أَجَلَهُنَّ فَأَمْسِكُوهُنَّ بِمَعْرُوفٍ أَوْ سَرِّحُوهُنَّ بِمَعْرُوفٍ وَلَا تُمْسِكُوهُنَّ ضِرَارًا لِتَعْتَدُوا\nوَمَنْ يَفْعَلْ ذَلِكَ فَقَدْ ظَلَمَ نَفْسَهُ وَلَا تَتَّخِذُوا آَيَاتِ اللَّهِ هُزُوًا\nяъни: “Хотинларни талоқ қилганингизда ( улар идда) муддатига етсалар, бас, уларни яхшилик билан олиб қолингиз ёки яхшилик билан жавобларини берингиз. Уларга зулм қилиб, зарарлантириш ниятида ушлаб турманг! Ким шундай қилса, демак, ўзига зулм қилибди. Аллоҳнинг оятларини ҳазил билмангиз!...” (Бақара сураси 231-оят).\nДемак, мусулмон эр хотинини яхшилик билан олиб қолиши ёки (ортиқ оилани сақлаб қолиш имкони бўлмаса) яхшилик билан жавобини бериши керак. Акс ҳолда Аллоҳ таолонинг оятларини ҳазил билиш, енгил санаш улар билан “ўйнашиш”нинг оқибати ёмон бўлади. Аллоҳнинг азоби золимларни қаттиқ тутади.\nБаъзи кишилар талоқ қилиш гуноҳ экан, Аллоҳ таолонинг Арши титрар экан деб, хотинига “талоқ” лафзини айтмай, лекин ўзлари бошқага уйланиб юраверадилар. Ноҳақ, ҳеч бир сабабсиз талоқ қўйиш динимизда қораланади. Лекин оилани сақлашни имкони бўлмаганда, талоқ ҳам бир чора. Ҳар қандай ҳолатда талоқ айтиш гуноҳ, ҳеч қачон талоқ айтмаслик керак, деган гап Қуръони каримда ҳам, ҳадиси шарифларда ҳам, ҳатто уламоларимизнинг сўзларида ҳам учрамайди. Аксинча, хотинни аросатда қолдириб, талоғини бермасдан юриш гуноҳ бўлади, зулм ҳисобланади.\nБаъзилар эса хотинидан бутунлай ажралмоқчи бўлган киши “уч талоқ” айтиши шарт экан деган мутлақо нотўғри фикрда юрадилар. Аслида ажрашмоқчи бўлган киши хотинига: “Сени бир талоқ қилдим” дейиши ҳам кифоя. Бирданига “уч талоқ” айтиш қаттиқ гуноҳ ҳисобланади. Чунки бундай қилиш бир томондан Аллоҳ таоло бандага берган учта имкониятни бирданига йўқ қилиш бўлса, бошқа томондан қайта ярашиш имконини ҳам йўққа чиқаради. Бу мавзуда қуйидаги ҳадиси шариф ривоят қилинган:\nقَالَ مَحْمُودُ بْنُ لَبِيدٍ أُخْبِرَ رَسُولُ اللهِ صَلَي الله عَلَيْهِ وَسَلَّم عَنْ رَجُلٍ طَلَّقَ امْرَأَتَهُ ثَلاَثَ تَطْلِيقَاتٍ جَمِيعًا فَقَامَ غَضْبَانًا ثُمَّ قَالَ: ﴿ أَيُلْعَبُ بِكِتَابِ اللهِ وَأَنَا بَيْنَ أَظْهُرِكُمْ حَتَّى قَامَ رَجُلٌ وَقَالَ: يَا رَسُولَ اللهِ أَلاَ أَقْتُلُهُ ﴾ (رَوَاهُ الامام النَّسَائِيُّ)\nяъни: “Маҳмуд ибн Лабийд разияллоҳу анҳу айтади: “Расулуллоҳ саллаллоҳу алайҳи васалламга бир киши ўз хотинини жамлаб уч талоқ қўйгани хабар қилинди. Шунда У Зот ғазабланиб, ўринларидан турдилар-да: “Мен ичингизда туриб, Аллоҳнинг китобини ўйин қилинадими?!” – дедилар. Ҳаттоки бир одам ўрнидан туриб: “Ё Расулуллоҳ! Уни бўйнига урайми?” – деб юборди” (Имом Насаий ривояти).\nАллоҳ таоло оила масалаларида аксар ўринларда эркакларга хитоб қилган. Бу – оилада эркакнинг масъуллигига ишора! Бу раҳбарлик вазифасини суистеъмол қилиб, уни ожизаларга зулм қилишга восита қилиб олмаслик керак. Биз ҳам мўмин-мусулмон ака-укаларимизни динимизнинг оила мавзусидаги буйруқларига амал қилиш, олижаноблик ва мардлик билан иш тутишга чақирамиз.\nҲурматли жамоа! Ҳозирги кунда соҳа мутахассислари яқин қариндошлар ўртасидаги никоҳ кўпаётгани, бу эса баъзи бир салбий оқибатларга олиб келаётганини айтмоқдалар. Шариатимизга кўра ака-ука ва опа-сингиллар ўзаро қуда бўлишлари жоиз. Чунки Нисо сурасининг 23-оятида уйланиш мумкин бўлмаган яқин қариндошлар ҳақида батафсил баён қилинган бўлиб, унда амаки ва амманинг қизлари, тоға ва холанинг қизлари уйланиш мумкин бўлмаган қариндошларга кирмаган. Шариат уларга уйланишни ман қилмаган.\nАммо баъзи уламолар қариндошлар ўртасидаги никоҳни жоиз деб билсаларда, имкон қадар бегоналардан уйланишга тарғиб қилганлар. Буларнинг бошида Ҳазрати Умар разияллоҳу анҳу зикр қилинадилар. Ибн Ҳажар Асқалоний раҳимаҳуллоҳ “Ат-Талхисул-ҳабийр” номли китобларида келтиришича, Ҳазрати Умар разияллоҳу анҳу фақат яқин қариндошлари билан қуда-анда бўладиган Бани Соибга қарата: “Нега сизлар жуда нимжон ва заифлашиб кетгансизлар? Бўлди энди, бундан кейин заифҳол бўлмаслигингиз учун никоҳда бегоналардан олинглар!”, – деганлар.\nБундан ташқари Имом Абу Ҳомид Ғазолий раҳимаҳуллоҳ қариндошлар ўртасидаги никоҳда бегоналардан фарқли ўлароқ ийманиш, тортиниш ва ҳаё кучли бўлишини таъкидлаганлар. Бу эса ўртадаги муҳаббатга тўсиқ бўладиган нарсадир.\nАллоҳ таоло оилаларимизга файзу барокат ато қилсин! Оила аҳлимиз билан чиройли муомалада яшаб ўтишни насиб қилсин! Янгидан оила қураётган ёшларимизнинг ўрталарини яхшиликда жамласин! Омин!\nМуҳтарам имом-домла! Келгуси жума маърузаси “Исломда омонатдорлик, ваъдага вафо фазилати” мавзусида бўлади, иншааллоҳ.\nП'ятниця, 31 декабрь 2021 00:00\nМуфтий ҳазратлари пойтахтдаги мўмин-мусулмонларга “Ихлос – амаллар асоси” мавзусида мавъиза қилиб бердилар (фотолавҳа)\nБугун, 31 декабрь куни Ўзбекистон мусулмонлари идораси раиси, муфтий Нуриддин домла ҳазратлари жума намозига Тошкент шаҳридаги “Хожа Аҳрор Валий” жомесига ташриф буюриб, масжидга келган пойтахтимиздаги минглаб мўмин-мусулмонларга “Ихлос – амаллар асоси” мавзусида гўзал мавъиза қилиб бердилар ҳамда улар билан бирга жума намозини адо этдилар.\nМаълумот учун, "Хожа Аҳрор Валий" масжиди Тошкент шаҳридаги Чорсу майдонидаги Регистон ансамблининг марказий қисми ҳисобланади. Масжиднинг асоси IX асрда қурилган.\nХожа Убайдуллоҳ Аҳрор – сўфийликнинг буюк устози, мусулмон уламоларининг бошлиғи ва Ҳазрати Пайғамбаримиз соллаллоҳу алайҳи ва салламнинг авлодларидан бўлган.\nТошкентнинг Жума масжидининг биринчи биноси 1451 йилда Шайх Убайдуллоҳ Хожа Аҳрорнинг (1404-1490) маблағларига ҳисобига қурилган.\n2003 йилда масжид қурилиш ва безашнинг замонавий усулларидан фойдаланилган ҳолда қайтадан таъмирланди.\nФотолавҳа: Пойтахтимиздаги "Хожа Аҳрор Валий" жоме масжидида Муфтий ҳазратларининг жума намозига ташрифига тайёргарлик қизғин\nЙил сарҳисоби: 25 та янги масжид, 21 тага етган Қуръон курслари, 2 нафар фан доктори ва 15 млрд. сўмлик хайриялар ...\nШу йил 30 декабрь куни Ўзбекистон мусулмонлари идорасида 2021 йилда диний-маърифий соҳада амалга оширилган ишлар ва эришилган натижаларга бағишланган йиғилиш бўлиб ўтди.\nТадбир Қуръони карим тиловати ва хайрли дуолар ила бошланди.\nМуфтий ҳазратлари Ислом дини маърифатини кенг ёйиш, мўмин-мусулмонлар эҳтиёжини таъминлаш ва масжид-мадрасаларни обод этиш йўлида қилинган ишлар ҳақида сўз қилдилар. Шунингдек, Давлатимиз раҳбари томонларидан диний-маърифий соҳани ривожлантиришга берилаётган диққат-эътиборни мамнуният ила қайд этдилар.\nНутқда таъкидланган асосий ишларга тўхталадиган бўлсак, ўтаётган йилда 25 та янги масжид очилди. 96 та жоме янгидан қурилди, 123 таси капитал таъмирланди. Айни кунларда 250 та масжидда қайта қуриш ишлари давом этмоқда. 2022 йилда 160 та масжидни янгидан қуриш ишлари бошланади.\nХалқаро ислом академиясида 820 нафар имом-хатиб, 810 нафар имом ноиби билим ва кўникмаларини оширди. Ҳудудларда имом-хатибларнинг қироат, ақида, фиқҳ бўйича илмларини сайқаллаш бўйича саъй-ҳаракатлар олиб борилмоқда. 200 нафар муаззиннинг азон айтиш маҳорати оширилди.\nБарча ҳудудлар, айниқса, олис ва чекка туманларда уламоларимиз аҳоли билан суҳбатлар ташкил қилдилар. Бундай ишлар ҳудудлар миқёсида давом этмоқда. Имом-хатиблар ҳомийларни жалб қилган ҳолда ёрдамга муҳтож кишиларга жами 15 млрд. сўмлик моддий ёрдамлар уюштирдилар. Диний соҳа ходимларини молиявий қўллаб-қувватлаш борасида ҳам салмоқли ишлар қилинди.\nОлий ва ўрта махсус мадрасаларга қабул квоталари ўтган йилларга нисбатан кўтарилди. Диний таълим бериш сифатини тубдан яхшилаш бўйича фан дастурлари қайта ишлаб чиқилди. Икки нафар уламо Азизхўжа Иноятов ва Соатмурод Примов Фалсафа фанлари доктори (PhD) илмий унвонини олди, яна бир қатор соҳа ходимлари илмий ишларни давом эттирмоқда.\nТашкил этилган “Қуръони карим ва тажвид” ўқув курслари сони 21 тага етди. Шу кунга қадар 22 мингдан зиёд кишига қироат бўйича бошланғич илмлар берилди. Айни кунларда ушбу ўқув курсларда 2,5 минг киши таҳсил олмоқда.\nФатво ишларини кенгайтириш учун малакали мутахассислар ишга олинди, моддий-техник базаси мустаҳкамланди. Натижада, жорий йил давомида Колл-марказ орқали 200 мингга яқин саволларга жавоб берилди.\n“Ҳидоят сари” кўрсатуви негизида “Муфтий минбари” рукни ташкил этилди. “Маданият ва маърифат” телеканалида “Маърифий суҳбатлар” номли янги туркум кўрсатув тасвирга олинди. Шунингдек, “O‘zbekiston” ва ҳудудий телеканалларда “Зикр аҳлидан сўранг” номли кўрсатув эфирга узатила бошланди. Имом-домлаларга тегишли бўлган 50 дан зиёд сайт ва 300 дан ортиқ ижтимоий тармоқларда маърифат улашиш ишлари изчил давом этмоқда.\nУмра сафарини ташкил этиш бўйича қилинган саъй-ҳаракатлар ҳам ўзининг натижасини бермоқда. Аллоҳ насиб этса, тез орада мавжуд эҳтиёт чоралари кўрилиб, муборак сафар бошланади.\nМуфтий ҳазратлари барча соҳа ходимларини ислом уммати ва ўлкамиз фаровонлиги йўлида елками-елка меҳнат қилишга даъват этдилар. Диний соҳа ходимлари аввало, Ҳақ таоло ва динимиз олдидаги масъулиятни ихлос ила адо этиш, халқимиз томонидан билдирилган ишончни оқлаш даркорлиги, бунинг учун эса тинимсиз меҳнат қилиш зарурлигини алоҳида қайд этдилар.\nМулоқотда сўзга чиққанлар томонидан бугунги ҳаёт талаблари қатъийлашиб бораётгани, замонавий таҳдидлар ва хуружларга соҳа ходимлари биринчи навбатда қарши туришлари таъкидланди. Ўз навбатида, ҳар бир диний соҳа ходими ўзи масъул бўлган ишга виждонан ёндошиши билан бир қаторда зиммасига юклатилган вазифаларни сидқидилдан бажариш кабилар таъкидланди.\nЖорий йилда ютуқ ва муваффақиятларга эришишда салмоқли хизмат кўрсатган, фаол ва фидойи бир гуруҳ ходимларга Мақтов ёрлиғи ва мукофотлар топширилди.\nЙиғилиш якунида Диний идора тизимида кўп йиллар меҳнат қилган мўътабар уламолар, таниқли устозлар, хусусан, раҳматли Усмонхон домла Темирхон ўғлининг дин йўлидаги хизматлари ёдга олиниб, уларнинг солиҳ амалларини ўзларига ҳамроҳ айлашини Аллоҳ таолодан сўраб, дуои хайрлар қилинди.\nСторінка 6 з 541


Францияда йил учрашуви, «Реал» «Сосьедад»га қарши ва бошқа уик-энднинг энг муҳим учрашувлари анонси\n15:37 / 28.01.2017\nҲафта сўнггига келиб Европада яна миллий чемпионат ўйинлари давом эттирилади. Бу ҳафта уик-энди Англияда кубок ўйинлари ўтказилиши сабаб, премьер-лигада қисқа танаффус юзага келади. Аммо шунга қарамай, Европанинг бошқа ҳудудларида бир қатор қизиқарли учрашувлар бўлиб ўтиши кутилмоқда. Tribuna.Uz уик-энднинг энг муҳим бешта учрашуви анонси билан таништиради.\nРЕАЛ МАДРИД – РЕАЛ СОСЬЕДАД (30 январга ўтар кечаси, 00:45, UzReport TV)\n«Реал» ўзининг энг оғир даврларини ўтказмоқда. Жамоа барча мусобақаларни қўшиб айтганда сўнгги бешта учрашувнинг фақат биттасидагина ғалаба қозона олди. Ўша учрашувларда мадридликлар дарвозасига 10та гол киритилди. Ҳафта ўртасида Зидан жамоаси «Сельта» қарши ўз уйидаги учрашувдаги мағлубияти сабаб, Испания қироллиги кубогидан ҳам чиқиб кетишига тўғри келди.\nИкки ҳафта олдин ҳам 40та учрашувдан буён мағлубият нималигини билмай турган жамоа кетма-кет мағлубиятларга учрай бошлади. Аммо бу билан жамоадаги муаммолар тугаб қолгани йўқ. Мадридликлар асосий таркибининг бир йўла тўртта футболчиси жароҳат олиб сафдан чиққан. Модрич, Марсело, Пепе, Карвахаллар жамоанинг чемпионлар лигасидаги дастлабки учрашувида ҳам жамоага ёрдам бера олиши сўроқ остида турибди. Қўшимчасига Хамес Родригесда ҳам мушаклари билан боғлиқ муаммоларга дуч келган. Роналду «Сельта»га қарши учрашувдаги жарима зарбасини айтмаганда, деярли гол урмай қўйди. Бенземанику гапирмаса ҳам бўлади. Аммо Зидан унга ишонч билдиришда давом этмоқда. Бу эса бошқа бир ҳужумчи Моратага ёқмаяпти. Алваро жамоани тарк этиш истагида.\n«Реал Сосьедад» учун ҳам сўнгги бирни омадли келди дейиш қийин. Аввалига «Севилья»га 4:0 ҳисобида имкониятни бой бергач, чемпионатдаги иккита учрашувда ғалаба қўлга киритилди. Бироқ кубок чорак финалида «Барселона»га қарши икки учрашувда жамоа ўзига хос бўлмаган тарзда 6та гол ўтказиб юборди. Умуман охирги бешта учрашувда жамоа 10 гол ўтказиб юборгани ҳам жорий мавсумдаги энг ёмон кўрсаткичи саналади. Сўнгги 10 йилда жамоа биринчи марта «Аноэта»да «Барселона»га имкониятни бой бериб қўйди.\nИкки мураккаб даврни ўтказаётган жамоалар учрашуви қайсидир клубнинг бу муваффақиятсиз даврдан чиқиб кетишига ёрдам бериши мумкин. Албатта «Реал» Мадридда ўйнайди ва учрашувнинг яққол фаворити. Боз устига биринчи даврада Сан-Себастьяндаги учрашувда мадридликлар йирик, 3:0 ҳисобида ғалаба қозонгани ҳам буни тасдиқлаб турибди.\nРБ ЛЕЙПЦИГ – ҲОФФЕНҲАЙМ-1899 (28 январь, 19:30, Матч! Футбол 2)\nБундан 5-6 ой олдин кимдир январнинг охирги ҳафтасига келиб, Германияда турнинг энг марказий учрашуви «Лейпциг» ва «Ҳоффенҳайм» ўртасидаги кечади дейишганида бунга ҳеч ким ишонмаслиги тайин эди. Аммо бугунга келиб айнан шу жуфтлик нафақат турнинг, балки мавсумнинг энг муҳим учрашувларидан бирига айланди.\n«Лейпциг» биринчи даврадаги фантастик сериясидан сўнг, охирги икки учрашувда жамоа «Ингольштадт» ва «Бавария»га ютқазиб қўйди. Ўтган ҳафтада «Айнтрахт»дан йирик ҳисобда устун келган Хазенҳюттль шогирдлари жамоа курашдан чиқиб кетмаганини исботлай олди.\n«Ҳоффенҳайм» эса Европада мағлубият нималигини билмай келаётган ягона жамоа унвонини ҳамон ҳимоя қилмоқда. Давралар оралиғидаги танаффусдаги иккита ўйинни ҳам қўшиб ҳисобласак, Нагельсманн шогирдлари сўнгги 5та учрашувнинг тўрттасида ғалаба қозонган. Аммо фақат чемпионат ўйинларини айтадиган бўлсак, «Ҳоффенҳайм» сўнгги 8 учрашувда фақатгина 2 марта ғалаба қозонган, олти дуранг.\nЖамоаларнинг биринчи даврадаги учрашувида ҳам ғолиб аниқланмаганди. Марсель Забитцер томонидан ҳакам томонидан қўшиб берилган дақиқаларда киритилган гол «Лейпциг»нинг бугунги ажойиб натижаларига қайсидир маънода дебоча бўлиб берганди. «Лейпциг» ўз уйида кечадиган учрашувларда сўзсиз фаворит. Аммо «Ҳоффенҳайм» ҳаттоки «Бавария»га қарши учрашувда ҳам мағлубиятга учрамаганини ҳисобга олсак, бу учрашувда ҳам серия давом этишини кутишимиз мумкин.\nПСЖ – МОНАКО (30 январга ўтар кечаси, 01:00, Матч ТВ)\n«Ницца» узоқ муддат Лигада пешқадамлик қилганига қарамасдан, кўпчилик айнан шу икки жамоа чемпионлик учун курашишини башорат қилишганди.\n«Ницца» сўнгги ўйинларда аста-секин бу гаплар тўғри эканини исботламоқда. «Монако» узоқ давом этган танаффусдан кейин ўтган ҳафтада якка пешқадамга айланиб олди, «ПСЖ» эса ҳозирча «Ницца»дан бир очкога ортда қолмоқда. Мавсумнинг энг муҳим учрашувидаги ғалаба нафақат «Ницца»ни қувиб ўтишга, балки «Монако»га ҳам етиб олиш имкониятини тақдим этиши мумкин.\nПарижликлар «Монпелье» «Ницца» ва «Генгам»га қарши учрашувлардаги муваффақиятсиз ўйинлардан кейин сўнгги бешта учрашувда ғалаба қозонди. Ғалабали серияда тўплар нисбати 16:1 кўринишида бўлган. Ҳафта ўртасида «ПСЖ» лига «Бордо»ни йирик ҳисобда енгиб лига кубоги финалига йўлланма олди. Дарвоқе у ерда ҳам Эмери шогирдларига «Монако» рақиблик қиладиган бўлди. Умуман жамоада барчаси жойига тушиб олгандек. Кавани тинмасдан гол урмоқда ва Европа чемпионатларида бу борада энг яхши тўпурар бўлиб турибди. Ҳимоя ҳам юқорида таъкидлаб ўтганимиздек жуда ишончли ўйнамоқда. «Бордо»гача бўлган ўйинларда жамоа кетма-кет тўртта учрашувда ўз дарвозасидан тўп ўтказиб юбормаганди.\n«Монако»да эса барчаси парижликларданда ажойиб ўтмоқда. Бир мавсум давомида урилиши катта натижа бўлган 64та голни январдаёқ забт этиб бўлган «Монако» ҳам сўнгги бешта учрашувда фақат ва фақатғалаба қозонган. Франция чемпионатининг сўнгги икки турида Жардим шогирдлари саккизта тўп киритишга муваффақ бўлди, уларнинг 4таси «Марсель» уйида киритилди. Юқорида эслаб ўтганимиздек ҳафта ўртасида «Монако» «Нанси»дан устун келиб, лига кубоги финалида «ПСЖ»га рақиблик қиладиган бўлди.\nИккала жамоанинг биринчи даврадаги ўйинида «Монако» ишончли тарзда, 3:1 ҳисобида ғалаба қозонганди. Парижда, юқори спорт формасига кирган «ПСЖ»га қарши, мавсумни ўта барқарор ўтказаётган «Монако» учрашуви бизга жуда ажойиб ўйинни ваъда қилмоқда. «Монако» учрашувда ғалаба қозонган тақдирда, чемпионлик учун энг катта қадамини ташлаган бўларди. «ПСЖ» эса ва ниҳоят пешқадамлик мавқеига қайтиш учун ҳам бу учрашувни ютиши керак бўлади.\nСАССУОЛО – ЮВЕНТУС (29 январь, 19:00, Матч! Футбол 2)\n«Ювентус» А серияда ҳамон гегемонлик қилмоқда. Бироқ бу йили туринликларга «Рома» ва «Наполи» жиддий қаршилик кўрсатмоқда. «Интер»нинг сўнгги турлардаги кетма-кет ғалабалари ҳам анча шов-шувли чиқмоқда. Шу боисдан ҳам Аллегри шогирдлари бир зум бўлсада, эътиборсизлик қилишлари мумкин эмас. «Сассуоло» билан ўйин ҳам шу жиҳатдан муҳим дейиш мумкин.\n«Фиорентина»дан учралган мағлубиятни ҳисобга олмаганда, «Ювентус»нинг ишлари жойида дейиш мумкин. Ҳафта ўртасида жамоа «Милан»ни кубокдан чиқариб юборди ва ярим финал йўлланмасини қўлга киритди. Чемпионатда еврокубоклар учун курашни давом эттираётган «Лацио» мағлубиятга учратилди.\n«Сассуоло» эса айнан чемпионатда ўз ўйинини топиб олган кўринади. Жамоа «Чезена»га имкониятни бой бериб кубокдан чиқиб кетди. Бироқ А серияда сўнгги икки учрашувда ўта ишончли ғалабаларни қайд қилиб яхши спорт формасига кириб олди.\nЖамоаларнинг биринчи даврадаги учрашувида туринликлар 3:1 ҳисобида ғалаба қозонганди. Сассуолода кечадиган учрашувда ҳам Аллегри жамоаси фаворит саналиши табиий. Бироқ яхши серия бошлаб олган «Сассуоло» бизга қизиқарли қарама-қаршилик бўлишига умид бермоқда.\nСАУТҲЕМПТОН – АРСЕНАЛ (28 январь, 22:30, Матч! Футбол 1)\nБу ҳафтада Англия чемпионати ўтказилмайди. Аммо кубок доирасида бир қатор қизиқарли қарама-қаршиликлар бўлиб ўтиши кутилмоқда. Шундай тўқнашувлардан бири Саутҳемптонда бўлиб ўтади.\nКлод Пьюэл жамоасининг кайфияти ажойиб дейиш мумкин. Жамоа ўтган ҳафтада Лига кубоги финалига йўлланма олди. «Авлиёлар» «Ливерпуль»ни икки учрашувда ҳам мағлуб этиб февраль сўнггида бўлиб ўтадиган «Уэмбли»даги финалга йўлланма олди. Барча мусобақаларни қўшиб ҳисоблаганда сўнгги 5та учрашувда «Сотон» тўртта ғалаба қозонди. Биргина «Бёрнли»га қарши учрашувни ҳисобга олмаса, қолган тўртта учрашувда ўз дарвозасидан бирорта ҳам тўп олиб чиққани йўқ. «Арсенал»да ҳам ҳозирча барчаси яхши кетмоқда. Жамоа сўнгги бешта учрашувнинг 4тасида ғалаба қозонган. АПЛнинг сўнгги турида жамоа жуда асабий руҳда ўтган учрашувда катта қийинчиликлар билан бўлсада «Бёрнли»дан устун келди. Аммо учрашувдаги номақбул ҳаракатлари сабаб Венгер 4та учрашувга дисквалификация қилинди ва бу учрашувда ҳам у жамоасига стадиондан туриб ёрдам бериш имкониятига эга бўлмайди.\nКубокда, айниқса Англия кубогида исталган натижани кутиш мумкин. Ном жиҳатдан лондонликлар фаворит кўриниши мумкин. Аммо мезбон сифатида ҳаракат қиладиган «Саутҳемптон» одатда осонлик билан рақибига ён беравермайди. Шанба куни бизни ўта қизиқарли учрашув кутиб тургани шубҳасиз.\nРеал Мадрид Арсенал ПСЖ


Юқоричирчиқда ДХМ янги биноси фойдаланишга топширилди » Sangzor.uz - Инновацион ахборот портали\nSangzor.uz » Янгиликлар » Юқоричирчиқда ДХМ янги биноси фойдаланишга топширилди\nМуаллиф Admin Сана 29-08-2019, 15:27 Фикрлар "0" Кўрилди: 200\nЮқоричирчиқ туманида 133 мингга яқин аҳоли истиқомат қилади. Мустақилликнинг 28 йиллиги арафасида туман давлат хизматлари маркази янги биноси фойдаланишга топширилди.\nМарказга келувчи фуқароларга иккита хонада хизмат кўрсатилади. Хоналарнинг шинам ва озода бўлиши учун алоҳида эътибор қаратилган.Электрон навбат олиш учун инфокиоск ишлаб турибди. Талонни олиб кутиш залидаги шинам ўриндиқларга жойлашасиз. Бир неча сонияларда навбат рўйхатини намойиш этадиган 5та мониторда сизни қайси қабул ойнасида кутаётганлигидан хабардор бўласиз.\nМарказда 100 турдан ортиқ давлат хизматлари кўрсатилиши йўлга қўйилган. Қолаверса, фарзанди билан келган фуқароларга она ва бола хонаси, тиббий кўмакка муҳтож одамлар учун тиббий ёрдам хонаси, кўрсатилган барча хизматлар тўловини амалга ошириш учун банк кассалари мавжуд. Замонавий кафетерия ҳам марказга ташриф буюрувчилар ихтиёрида. Бинода ташкил этилган кичик кутубхона эса, навбат кутиб турган фуқароларнинг вақтини мазмунли ўтказишга хизмат қилади.\n2018 йил давомида жисмоний ва юридик шахслардан давлат хизматлари марказига 12 мингдан ортиқ мурожаат келиб тушган. 2019 йилнинг биринчи яримида эса 100 дан ортиқ хизмат тури бўйича қилинган мурожаатлар сони 20 мингдан ошиб кетди. Янги марказ ишга тушиши билан кўрсатиладиган хизматлар сони ва сифати янада ошади. Шунингдек, бинода Президентнинг Халқ қабулхонаси ва тадбиркорлар учун бош вазир қабулхонаси ҳам иш бошлади.\nТез орада Тошкент вилоятининг Зангиота туманида ҳам Давлат хизматлари марказининг янги биноси фойдаланишга топширилади.\nКатегория Янгиликлар Кўрилди 200\nКомил Алламжонов ёшларни табриклаб, ҳаётий воқеани айтиб берди\nЕр атрофини учиб чиқиш тезлиги бўйича рекорд янгиланди\nРуслан Нурудинов тадбиркорлик фаолиятини бошлади (фото)


Гўзаллик | ayol.uzayol.uz\n08/10/2017 0 Sayt admini\nЁнғоқлар Ёнғоқлар боқий ёшлик меваларидир. Сабаби улар таркибидаги Е витамини ва Q10 коэнзим моддалари тери ҳужайраларини озиқлантириб, ёшартириш хусусиятига эга. Бунинг учун истаган ёнғоқ мағзидан кунига 50 гр. ейиш кифоя. Қизил ва оловранг мевалар Юзнинг тиниқ ранги шу тусдаги мевалар…\nҚандай қилиб косметикасиз мукаммал кўриниш мумкин?\nКосметика воситаларисиз ҳам юзни мукаммал кўринишга келтириш мумкин. Бунинг учун баъзи усулларни билишнинг ўзи кифоя. Биз сиз учун мукаммал кўринишга эга бўлишга ёрдам берувчи бир неча маслаҳатларни тўпладик. Тиниқ рангли юз Юз рангини соғлом қилишда мойчечакли чой ёрдам беради. Бу…\nОртиқча вазндан азият чекаяпсизми? Демак, овқатланиш қоидаларини бузмоқдасиз!\nҚулоғингизга чалингандир, айрим диетологлар парҳезга қарши чиқмоқдалар!.. Сабаби, парҳез давомида организмда “оч қолиш хавфи” натижасида заҳирага эҳтиёж туғилиб (биологик ҳимояланиш жараёни юз бериб), оқибат ортиқча вазн муаммосига рўбарў қилмоқда. Хўш, мутахасислар бунинг ўрнига нимани маслаҳат бермоқда? Келинг, шу ҳақда фикрлашайлик……\nНима учун лаблар ёрилади ва қандай қилиб унинг олдини олиш мумкин?\n07/10/2017 0 Sayt admini\nЛабларда кўплаб қон томирчалари ва асаб толалари жойлашган. Унинг териси жуда юпқа бўлиб, у ерда ёғ безлари ва ёғли қатламлар йўқ. Айнан шунинг учун лаблар жуда нозик бўлади. Нима учун лаблар ёрилади? Совуқ ҳаво Совуқ ҳаво таъсирида лабдаги томирлар қисилади…\nКиприк ёпиштиришни ўрганамиз!\nРекламалардаги гўзалларни кўриб, киприкларига ҳавасингиз келдими? Ёки узун ва қалин киприк соҳибалари қаторида эмаслигингиздан хафамисиз? Кўнглингизни чўктирманг. Бугун кундалик ва оқшом учун киприк ёпиштириш усулларини ўрганамиз. Кундалик макияж учун Бундай сунъий киприклар турли хил узунликда бўлиши мумкин. Уларни қовоққа ёпиштириш…\nЁғли юз терилари учун…\n04/10/2017 0 Sayt admini\nМуаммо: ҳуснбузарлар пайдо бўлувчи ёғли тери… Ёрдам: мойчечакли буғли муолажалар асқотади. Мазкур гул антибактериал ҳамда яллиғланишга қарши таъсирга эга. Мойчечак юз терисининг майда тешикчаларига чуқурроқ сингиб, терини тозалайди ва ҳуснбузарлар пайдо бўлишининг олдини олади. Рецепт: 1 стакан қуритилган мойчечак гулларини ўртача катталикдаги идишга…\nБўялган сочлар учун фойдали дамлама\nДорихонадан мойчечак (ромашка) ва қичитқи ўт (крапива) гиёҳларидан харид қилинг. Мазкур ўсимликлар асосида тайёрланадиган дамлама бўялган сочларни чайишда ишлатилса, жуда фойдали. Дамламани тайёрлаш учун иккала ўсимликнинг қуритилган ўтидан 2-3 ош қошиқ олиб, 2 стакан қайнаган сувга дамланг. 30 дақиқа дам…\nҒунча лаблар сирини биласизми?\nЭнди лаб шаклини ўзгартириш учун жарроҳлик столига ётиш шарт эмас! Шунчаки, қалам ва консилерингиз бўлса бас. Улар ёрдамида ўзингиз истагандек ғунча лаб «чизиб» олишингиз мумкин. Табиийликни йўқотмаслик учун эса қуйидаги тавсияларимизга амал қилинг. Биринчи уринишингиз самара бермаса, кайфиятни тушитрманг. Қўлингиз келишиши учун озроқ…\nЮзингиз териси қуруқми?\n01/10/2017 0 Sayt admini\nЮз териси қуруқ, рангсиз ва тортишиб қолгандай туюлса. Йогурт қўшилган мойчечакли ниқоблар фойдали. Йогурт юз терисини юмшатади, намлантиради, мойчечак эса тери тонусини оширади. 1 ош қошиқ мойчечак гулларига 1 стакан сув қўшиб, 10 дақиқа қайнатасиз. Сўнг сузгичдан ўтказасиз. Тайёр бўлган…\nЙилнинг совуқ фаслларида семириб кетмаслик учун нима қилиш керак?\n30/09/2017 0 Sayt admini\nБир ойдан кейин бемалол ўтган йилги жинсиларни ва керакли ўлчамдаги баҳорги кўйлакларни кийишга ёрдам берадиган фойдали маслаҳатлар билан танишинг! Тез-тез овқатланинг Бир кунда уч марта эмас, беш марта енг. Лекин оз-оздан ва ўйлаб: порция муштингиз ўлчамида ва фақат мураккаб углеводлардан…\n« Биринчи‹ Аввалги567891011Кейинги ›Оxирги »\nHomiladorlik Муаллиф: dilfuza | 09-01-2017\nChocolate slim haqida Муаллиф: madina | 09-01-2017\nSoch to’kilishining oldini olish uchun kerakli maslahatlar Муаллиф: Jaloldin | 02-01-2017\nBolamni urmasligim uchun nima qilay? Муаллиф: Nurona | 26-12-2016\nКексаларда оёқ оғриғи Муаллиф: Турдиев Шарифжон | 19-12-2016\nСайтда xато топдингизми? Бизга билдиринг. Xатони ажратиб олинг ва CTRL + ENTER ни босинг.\nTweets by @ayol_uz


23 июнь, 2020, 14:08\nМайдонга туфлаш бу шунчаки одатми ёки зарурият?\nФутболчининг майдонга туфлаши масаласи Coca Cola Суперлигаси учрашувларини қайта тиклаш жараёнлари давом этаётган вақтда алоҳида кўриб чиқилди. Боиси, Санитария-эпидемиология осойишталик агентлиги бу масалага жиддий эътибор қаратди.\nЯкунига етган икки тур ўйинларида барчамиз учун янгилик — майдон четларига ўрнатиб чиқилган туфдонлар бўлди. Чунки пандемияга қадар футбол майдонлари туфдонларга эҳтиёж сезмасди. Ҳозир эса вазият ўзгарган. Шундан келиб чиқиб, ЎзПФЛ барча футбол клублари аъзолари билан бирма-бир учрашиб, вазиятни тушунтирди. Гигиена қоидаларига ҳам тўғри келмайдиган бу одатдан қутилиш биринчи навбатда уларнинг соғлиғи учун керак.\nХўш, савол туғилади: туфлаш бу заруриятми ёки одат? Бундеслига ва АПЛ бу масалага жиддий ёндошмоқда, ФИФА ҳам футболчиларнинг бу одатини тартибга солиш кераклигини айтмоқда. Жумладан, ФИФА медицина қўмитаси вакили Мишель Д’Хоге футболчилар ўйин вақтида айрим одатларидан воз кечиши кераклигини, биринчи навбатда майдонга туфлашни тақиқлаш кераклигини айтди: “Бу футболдаги одатий ҳолат, аммо гигиенага зид одатдир. Биринчи навбатда ундан воз кечиш керак, бунинг учун ҳатто сариқ карточка кўрсатиш лозим”.\nКэмбридж университети вирусологи Ян Брайерли бу борада шунда дейди: “Агар симптомсиз бемор майдонга туфласа, бу вирус тарқалиши учун потенциал ташувчига айланиши мумкин”. Оддий схема: SARS-CoV-19 ташқи муҳитда уч соатгача тура олиши ҳисобга олинса, вирус майдон чимидан тўпга, бутсаларга, кийимга ва қўлга ўрнашиши, улардан кўз, бурун ва оғиз шиллиқ қаватларига тушиши мумкин. Табиийки, улар орқали инсонга инфекция юқиши осон.\nФутболчиларнинг ўзи бу ҳолатни икки хил сабаб билан изоҳламоқда. Биринчи сабаб — футболчи бутун ўйин давомида ҳаракатда бўлади ва табиийки, югуриш жараёнида томоқ қуриб қолади. Иккинчидан эса қуруқ томоқ нафас олишни қийинлаштиради. Бу каби омиллар тушунарли, аммо атрофдагиларнинг соғлиғи биринчи навбатда ва албатта спорт соғлом турмуш тарзи гарови бўлиши шарт. Шу сабабли ҳам медицина олами майдонга туфлаш зарурият эмас, бу шунчаки футболчиларнинг зарарли одати дея баҳоламоқда.\nФутболчининг ўйин давомида доимий ҳаракатда бўлиши, унинг вирус ва ҳар қандай инфекцияга нишон эканлигини англатади. Биз туфлаш ёки томоқни чайиш заруриятини инобатга олиб, майдонларга бир нечта туфдонлар ўрнатдик. Шунингдек, ҳар бир футболчи учун алоҳида идишда сув ва албатта алоҳида сочиқлар тақдим этиш ҳам вазиятни енгиллаштиради. Бу билан вирус ёки инфекция юқтиришнинг олдини олиш мумкин.\nБугунга келиб биз футбол мавсумидаги камида уч ойни бой бердик. Яъни, бирор клубда зарарланган футболчи ёки персонал аниқланса, бу бизга қимматга тушиши мумкин. Чунки ЎзПФЛ олдида футбол мавсумини эсон-омон якунлаб олиш вазифаси турибди. Агар бирор футболчида зарарланиш ҳолати аниқланса, клуб Вазирлар маҳкамасининг “Коронавирус инфекцияси тарқалишига қарши қўшимча чора-тадбирлар тўғрисида”ги 176 ҳамда 254-қарорлари билан карантинга олинади. Бу эса табиийки, ЎзПФЛни ҳам, лиганинг қолган жамоаларини ҳам мураккаб вазиятда қолдиради. Шундан келиб чиқиб, ҳар бир футбол клуби юқорида кўрсатилган масалага, шунингдек, ЎзПФЛ ҳамда Санитария-эпидемиология осойишталик агентлиги ўртасида имзоланган санитария-гигиена қоида ва меъёрларига қатъий амал қилиши шарт.\nАлишер Арипов, ЎзПФЛда футболчилар саломатлиги учун масъул шифокор\nShu ham gap buldimi


аҳолиси сони 2019 йилда ҳам камайди ва 146 миллион 745 минг кишини ташкил этмоқда. Бу ўтган йилга қараганда 35 622 кишига камдир. (0,02 фоиз) Лекин ... раҳбари Владимир Путин яқинда Федерал мажлисга қилган мурожаатида аҳоли сони яна камаётганига ишора қилиб, мамлакат оғир демографик босқичдан ...\n7 фоизгача камайтириб, йилига камида 500 мингта иш ўрни яратиш, аҳоли даромадини 2 баравар ошириш янги ҳукумат олдидаги муҳим вазифа бўлади, ... ривожлантириш, ўртача умр кўриш давомийлигини 76 ёшга етказиш, аҳолини ичимлик суви билан таъминлаш, йўл инфратузилмасини яхшилаш, эҳтиёжманд ...\nйилнинг дастлабки саккиз ойида Украина аҳолиси 177 минг кишига камайди. Бу ҳақда Украина давлат статистика хизмати хабар бермоқда. 1 сентябрь ҳолатига, мамлакатда 41,976 миллион инсон ... қўшимча қилган Департамент матбуот хизмати. Шуни таъкидлаш жоизки, аҳолини баҳолашда Қрим, Севастополь ва Донбасснинг айрим ҳудудлари ҳисобга ...


Агар зийраклик билан кузатсак, ўтмиш адабиётимизнинг асосини одоб масалалари банд этган, бадиий асар қайси тарзда, қайси йўналишда ёзилмасин, одамларни тарбия қилишга, яъни яхшилик сари бошлаб, ёмонликдан қайтаришга хизмат этиши шарт, дея қаралган.\nЎзбекистон халқ ёзувчиси Тоҳир Малик қаламига мансуб «Одамийлик мулки» китоби бугунги кунимизда ўтмиш аждодларимизнинг ана шу эзгу анъаналарини узвий давоми, десак, муболаға бўлмайди.\nМаънавият ва тарбия масалаларига бағишланган «Одамийлик мулки» китобининг ҳаёт билан ҳамоҳанглиги жуда теран мазмун-моҳиятни ифодалайди. Масалан: биринчи фасл «Ишқ» деб номланган бўлиб, «Ё саодат, ё фалокат», «Бемеҳр қариндошдан меҳр билган ёт яхши», «Жамиятнинг дуру гавҳари», «Энг яхши дўст» каби мавзуларни ўз ичига қамраб олган.\n«Бемеҳр қариндошдан меҳр билган ёт яхши» мавзусида ҳаётимизда, кўз ўнгимизда бўлаётган ака-укаларнинг можаролари, бир қоринга сиққан ака-укалар энди бир ҳовли жойга сиғмай қолиши, ота-онанинг ўлимидан сўнг хоҳ опа-сингиллар, хоҳ ака-укалар ўртасида бўлаётган мерос талашиш, ҳозирги кунда жамиятимизга, қолаверса, вафот этган ота-оналарнинг руҳига нечоғли азоб бераётганини тушунтиришга урингани эътиборга лойиқдир.\nКитобдаги ҳар бир фаслнинг ўз ичига олган мавзулар кўламидан турли ривоятлар, ҳикоялар жой олган бўлиб, ота-она, фарзанд, ака-ука, дўст, мураббий, қайнота-қайнона, келин, қози, шогирд, донишманд, савдогар каби образлар асосий қаҳрамонларга айланган. Қуръони карим оятлари ва ҳадислари, Навоийнинг ҳикматли сўзлари, ғазаллари, Амир Темур тузуклари, Юсуф Хос Ҳожибнинг «Қутадғу билиг», Кайковуснинг «Қобуснома», Аҳмад Яссавийнинг ҳикматлари ва шу каби алломаларимизнинг ўгитларидан фойдаланилган.\nБу китобнинг асосий ғояси биз ўз-ўзимизни, хусусан, кўнглимизни идора қила билмоғимизга ундашдир.\nКитобларнинг энг улуғи ҳамда доноларнинг битикларини ўқиб юрувчи, тушуниб, тўғри англовчи ва ўқиганларига амал қилувчи киши ҳеч қачон адашмаслигини бугунги кун ўқувчисига яна бир бор сингдиришдир. Илоҳий гўзалликка, бахтга, одамийлик мулкига, инсоний фазилатларга эришмоқ, риё, кибру ҳасаддан ва барча қусурлардан фориғ бўлмоққа зоҳирий ва ботиний илм билан китобхонни тайёрлаш ҳам китобнинг бош ғояларидан бири. Қалб ва кўнгил кўзларини очиқ маънавий, руҳий оламнинг турли-туман гўзал ҳис-туйғуларининг соҳибларидан бирига айлантириш, кишиларни ички олами нурга тўлган, иймон зиёси билан мунаввар бўлган эътиқодли, шафқатли, марҳаматли, гўзал ахлоқли, илмли китобхонга айлантириш, назаримда, мана шу каби китоблар мутолааси билан юзага келади. Шунингдек, бу китоб оила, жамият, дўст, севикли ёр, фарзанд деб аталмиш улуғ неъматларнинг туб илдизини тушунтириш ва қадрига етишга ундовчи ахлоқ китобидир.


Никоҳни эр-хотиннинг ўзаро розилиги билан ФҲДЁда бекор қилиш | NORMA.UZ\nУшбу шарҳда – ФҲДЁ органлари орқали никоҳни бекор қилиш тартиби ҳақида.\nФҲДЁ органларида никоҳни бекор қилиш (ажрашиш) қуйидаги барча шартлар мавжуд бўлганда амалга оширилади:\nэр ва хотиннинг никоҳни бекор қилишга ўзаро розилиги;\nумумий вояга етмаган болаларнинг мавжуд эмаслиги;\nмулкий низоларнинг мавжуд эмаслиги.\nНикоҳни бекор қилишнинг ушбу усулини барча мавжудлари ичида “энг осони” дейиш мумкин.\nБу ҳолатда никоҳни бекор қилишни рўйхатдан ўтказиш эр-хотиннинг қўшма аризасига асосан улардан бирининг яшаш жойи бўйича ФҲДЁ органи томонидан амалга оширилади. Амалиётда шундай бўладики, эр-хотиндан бири бирор бир сабабга кўра қўшма ариза бериш учун ФҲДЁ органига кела олмайди. Бу ҳолатда бундай аризани эр-хотин номидан уларнинг бири томонидан берилиши мумкин. Ҳозир бўлмаган эр (хотин)нинг аризадаги имзоси нотариус ёки эр (хотин)нинг яшаш жойи бўйича ФҲДЁ органи мудири томонидан тасдиқланиши даркор.\nАризада ажрашишга ўзаро розилик, вояга етмаган болаларнинг йўқлиги, шунингдек эр (хотин) никоҳни бекор қилиш кунида ФҲДЁ органига кела олмаса, никоҳни бекор қилишни эр (хотин) ҳозир бўлмаганда рўйхатдан ўтказишга розилиги тасдиқланади.\nБунда ФҲДЁ органлари тегишли органлардан вояга етмаган болаларнинг йўқлигини тасдиқловчи ҳужжатларни сўраб олиши мумкин.\nАгар эр-хотиндан бири ўзининг никоҳгача бўлган фамилиясига қайтмоқчи бўлса, бу никоҳни бекор қилиш тўғрисидаги аризада кўрсатилиши керак.\nҲозирги вақтда амалиётда айрим ФҲДЁ органлари ажрашаётган эр-хотиндан маҳалла қўмитасининг яраштириш комиссияси далолатномасини тақдим этишларини талаб қилмоқда. Бироқ Оила кодексида ҳам, Фуқаролик кодексида ҳам, Фуқаролик ҳолати далолатномаларини қайд этиш қоидаларида ҳам ФҲДЁ органларига бундай ҳужжатни тақдим этиш кўзда тутилмаган. Ҳақиқатан, “Фуқароларнинг ўзини ўзи бошқариш органлари тўғрисида”ги Қонуннинг 18-моддасига биноан яраштириш комиссияси тузилади. Вазирлар Маҳкамасининг 7.10.2013 йилдаги 274-сон қарори билан Фуқаролар йиғинининг яраштириш комиссияси тўғрисида намунавий низом тасдиқланган бўлиб, оилавий низоларни кўриб чиқиш унинг асосий вазифаларидан бирига киради.\nБироқ ФҲДЁ органлари фақат эр-хотинга оилани сақлаб қолиш учун бундай комиссияга мурожаат қилишни тавсия қилишлари мумкин, у ерга мурожаат қилиш ёки мурожаат қилмаслик – эр-хотиннинг шахсий иши.\nНикоҳни бекор қилишни рўйхатдан ўтказиш ФҲДЁ органига ариза берилган кундан эътиборан 3 ой ўтгандан кейин эр-хотин ёки улардан бири ҳозир бўлганда амалга оширилади ва собиқ эр-хотиннинг ҳар бирига никоҳ бекор қилинганлиги тўғрисидаги гувоҳнома берилади. Уч ойлик муддатга ярашиш учун берилган муддат деб қараш мумкин. Бу муддатда эр-хотин вазиятни обдон ўйлаб олишлари ва баҳолашлари мумкин: ҳақиқатан ҳам улар ажрашишмоқчими? Бир томондан, баъзиларга ажрашишни расмийлаштириш 3 ойга чўзилиши ёқмас, айниқса улар биргаликда ҳаёт кечиришни хоҳламасалар. Бошқа томондан – баъзан бу муддат ҳақиқатан ҳам эр-хотинга муносабатларини тиклашга ва хато содир этмасликларига ёрдам беради. Уч ойлик муддат ўтгандан сўнг эр-хотиндан бири ФҲДЁда никоҳни сақлаб қолиш истагини билдириб, ажрашишни хоҳламаслигини изҳор қилса, никоҳни бекор қилиш рад этилади.\nНикоҳни бекор қилиш рўйхатдан ўтказилгандан кейин никоҳ тузиш тўғрисидаги гувоҳномага у бекор қилиганлиги тўғрида қайд киритилади. Шундан кейин гувоҳнома ариза берувчиларга қайтарилади.\nЎзаро келишувга кўра никоҳни бекор қилишни рўйхатдан ўтказишда давлат божи ундирилади, унинг миқдори ЭКИҲнинг 150%ини ташкил қилади. Шунингдек, ЭКИҲнинг 15%и миқдорида герб йиғими тўлаш лозим бўлади. Қайд қиламизки, гербли гувоҳномалар бланкалари қатъий ҳисобда турадиган ва Адлия вазирлиги томонидан тасдиқланган ягона намуна бўйича ҳимояланганлик даражасига эга махсус қоғозларда тайёрланадиган ҳужжат ҳисобланади. Гербли гувоҳномалар бланкаларини тайёрлаш Марказий банк ҳузуридаги «Давлат белгиси» давлат ишлаб-чиқариш бирлашмаси томонидан амалга оширилади.


«Мошенниклар ўтмасин». Бишкекда бир неча партиялар сайловнинг натижасидан норози бўлиб, митингга чиқишди | ҚИРҒИЗИСТОН ЯНГИЛИКЛАРИ\n«Мошенниклар ўтмасин». Бишкекда бир неча партиялар сайловнинг натижасидан норози бўлиб, митингга чиқишди\nМаҳаллий кенгашларни сайлашни дастлабки натижалари бўйича, Бишкек шаҳар кенгашига ўтмай қолган бир неча партия вакиллари 11 апрелда МСК биносининг олдига митингга чиқишди. Йиғилган 50га яқин одам шаҳар кенгашига сайлов тоза ўтмади, кўплаган овоз сотиб олиш фактлари бўлди деб айтишган.\nНорозилик акциясига «Социал-демократлар», «Қирғизистон комунистлар партияси», «Улуу-Журт», «Қирғизистон социалисттик партияси», «Реформа», «Тинчтик» ва «Улутман» партиялари чиқишган. Кейинчалик уларга «Бутун Қирғизистон» вакиллари ҳам қўшилди.\n«Социал-демократлар»нинг номзоди Темирлан Султанбеков овоз сотиб олган партияларнинг рўйхатини бекор қилиб, мандатларни бошқа партияларга ўтказиб бериш кераклигини айтди.\n«Халқ тўнтарилишлардан, такрорий сайловлардан, митинглардан безор бўлди — буларнинг ҳаммасини кераги йўқ. Мен барча [ўтмай қолган] партияларга таклиф қилдим: келинглар, ҳозир қонун бузиш фактларини ҳаммасини йиғайлик. Сайловни қайта ўтказишни кераги йўқ, кўриб турасизлар яна овоз сотиб олишлар бўлмоқда. Давлат овоз сотиб олган партияларга сабоқ бериб, уларнинг рўйхатини бекор қилиши керак», — деди Султанбеков.\n«Коммунистларнинг» вакили Ирисбек Тойбеков сайлов натижасини тан олмаслигини билдирди. Тойбеков яна сайлов ўтказиб, овоз сотиб олишга аралашган партияларни четлатишни талаб қилди.\nПартияларнинг вакиллари 12 апрелда ҳам митинг давом этишини билдиришти.\nМарказий сайлов комиссиясининг дастлабки натижалари бўйича, Бишкек шаҳар кенгашига «Эмгек», «Ак Бата», «НДПК», «Ата Журт Кыргызстан», «Ынтымак» ва «Биздин эл» партиялари ўтиши мумкин.\nАввалги мақолаКурсан Асанов уй қамоғига чиқди\nНавбатдаги мақолаБишкекда қизга қўл кўтаришда гумонланган фуқаро қўлга олинди